Jačanje privrednih odnosa Srbije i Nemačke jedan od prioriteta PKS - Intervju – Marko Čadež, predsednik Privredne komore Srbije - Nedeljnik Vreme\n"Prema oceni Saveznog ministarstva privrede i energetike Nemačke, usled poznatih problema sa proizvodnjom u Aziji i izmenjenih logističkih zahteva u modnoj industriji mogao bi uslediti talas nemačkih investicija u tekstilnu industriju i industriju obuće u regionu JIE. Slični trendovi se mogu očekivati i u industriji nameštaja. A sa dolaskom nemačkih kompanija otvara se mogućnost i za uključivanje domaće privrede u njihovu proizvodnju i dobavljačke lance"\n"Lični kontakti, privatni i poslovni, jesu odlična osnova za uspostavljanje i razvijanje saradnje, oni otvaraju vrata, ali dugoročno, da bi se ti odnosi realizovali i razvijali, moraju se podići na institucionalni i korporativni nivo", kaže za "Vreme" Marko Čadež, predsednik Privredne komore Srbije, na pitanje koliko će njegovi kontakti i povezanost sa Nemačkom pomoći privrednoj razmeni dve zemlje. "Dolaskom na mesto direktora predstavništva u Nemačkoj i potpredsednika PKS, a potom i izborom za predsednika, lične kontakte sam stavio u funkciju jačanja saradnje institucija, privrednih asocijacija, privreda dve zemlje i kompanija pojedinačno – povezivanjem potencijalnih nemačkih i srpskih partnera i podrškom koju PKS pruža u realizaciji njihovih poslovnih planova."\n"VREME": Pre oko godinu dana, osnovan je Forum Srbija Nemačka. Vi ste bili predsedavajući tog Foruma, i tada ste rekli da se "komunikacija između Srbije i Nemačke u poslednjih 20 godina odvijala prevashodno u političkom prostoru". Kada očekujete da se ovaj fokus promeni i pomeri, pa da dominantne budu privredne i društvene teme?\nMARKO ČADEŽ: U poslednjih godinu dana odnosi Srbije i Nemačke značajno su intenzivirani. Fokus se sve više izmešta iz sfere politike ka ekonomiji i jačanju kapaciteta Srbije za evropske integracije. Ekonomske teme dominirale su i u agendama berlinskih razgovora, tokom posete premijera Vučića Nemačkoj, juna prošle godine i avgustovske konferencije "Zapadni Balkan", kao i na ovogodišnjim februarskim skupovima u Štutgartu (poslovni forum "Mislite na nove mogućnosti, mislite na Srbiju") i u Beogradu ("Beogradski dijalozi – reformama do privrednog oporavka i članstva u EU"). U međuvremenu, u Beogradu je u novembru zasedao nemačko-srpski poslovni savet tokom posete nemačkog vicekancelara i ministra privrede Zigmara Gabrijela koji je predvodio privrednu delegaciju Nemačke. Mesec dana ranije ovde su boravili i privrednici nemačkog Odbora za Istok. Na svim skupovima razgovaralo se o mogućnostima unapređenja bilateralnih partnerstava Srbije i Nemačke, uslovima za investiranje i poslovanje, o regionalnim projektima i povezivanju, evropskim integracijama i – reformama koje su preduslov za sve.\nSrbija je od juna prošle godine napravila značajan reformski napredak, koji primećuju i nemački zvaničnici i privrednici. Jer, Nemačka od Srbije, kao i od drugih zemalja Zapadnog Balkana, očekuje političku stabilnost, razvoj međusobnih odnosa i ekonomske reforme. Sve što rezultati reformi budu vidljiviji, što naši institucionalni kapaciteti budu jači, što budemo sposobniji da dobro utvrdimo prioritete i pripremimo i realizujemo projekte, to će biti više ekonomije u razgovorima, još više nemačke podrške našim projektima, više nemačkih investitora u Srbiji i srpske robe na nemačkom tržištu. U jačanju veza dve privrede, privlačenju novih investitora u Srbiju i povećanju izvoza u Nemačku posebnu ulogu imaju nemačke kompanije koje ovde uspešno posluju i šalju dobru poruku ostalim nemačkim privrednicima.\nKakvu ulogu ima Privredna komora Srbije u privrednim odnosima između dve zemlje? Koje su aktivnosti preduzimane za poboljšanje ovih odnosa, a koje su u planu?\nJačanje privrednih odnosa Srbije i Nemačke u vrhu je liste prioriteta Privredne komore Srbije u procesu internacionalizacije srpske privrede radi unapređenja ekonomske saradnje sa inostranstvom, povećanja izvoza srpske privrede i priliva investicija u Srbiji. Te aktivnosti se sprovode kroz najrazličitije forme: od organizacije konferencija, foruma i bilateralnih susreta i umrežavanja nemačkih i srpskih kompanija, preko podrške jačanju kapaciteta domaće privrede da više izvozi i proizvodi, do podrške potencijalnim investitorima i stranim kompanijama koje ovde posluju. Posebno je važna saradnja sa nemačkim privrednim komorama, koje sada aktivno učestvuju i u reorganizaciji komorskog sistema Srbije i pripremama za uvođenje dualnog obrazovanja. Predstoji niz aktivnosti na jačanju naših kapaciteta kroz edukaciju kadrova PKS, ali i na privlačenju investicija nemačkih kompanija, između ostalog, kroz zajedničku organizaciju konferencija u nemačkim gradovima. Uskoro krećemo i sa obukom menadžera za izvoz po nemačkom modelu.\nPrivredna komora Srbije neguje dobre odnosa sa inostranim kompanijama koje posluju u Srbiji i njihovim poslovnim asocijacijama. Sa Delegacijom nemačke privrede u Srbiji i sa Nemačko-srpskim poslovnim udruženjem (DSW) aktivno sarađujemo, a naše zajedničke aktivnosti, kao što je organizacija poslovnih događaja u Srbiji i Nemačkoj, poseta naših privrednika i preduzetnika na specijalizovanim sajmovima u Nemačkoj, usmerene su ka razvoju svih vidova ekonomske saradnje Srbije i Nemačke. Zajedno sa DSW-om u maju ove godine organizujemo "Serbian Visions", prvi multikongres u Srbiji, kao specifičan koncept okupljanja organizacija civilnog sektora i privrede na jednom mestu, radi jačanja građanske inicijative i stvaranja povoljnijeg poslovnog okruženja.\nPredstavnici PKS na ekspertskom nivou, aktivno učestvuju u radu Poslovnog saveta Srbija – Nemačka i sarađuju sa Forumom Srbija – Nemačka.\nPo vašem mišljenju, gde su potencijali za napredovanje privrednih odnosa Srbije i Nemačke? Da li postoje neki "netaknuti izvori", odnosno privredne aktivnosti koje do sada nisu bile predmet pažnje privredne razmene, a mogli bi da budu značajan činilac?\nNemačka je godinama među vodećim privrednim partnerima Srbije – drugi spolјnotrgovinski partner, drugo izvozno tržište, jedan od najvećih stranih investitora i najveći bilateralni donator.\nNa nemačko – srpskim poslovnim skupovima kao potencijalne prioritetne oblasti saradnje markirane su: rekonstrukcija i izgradnja infrastrukture, energetika i rudarstvo, auto-industrija (proizvodnja auto-komponenti), polјoprivredno-prehrambeni sektor, saobraćaj, IT i turizam. Nemačka preduzeća po svim anketama pokazuju povećano interesovanje za investiranje u Evropi, posebno u zemljama jugoistočne Evrope (JIE). U tom kontekstu, Srbija postaje sve zanimlјivije tržište. Najnoviji primer je investicija nemačkog Tenisa u stočarsku proizvodnju u Srbiji: nakon osnivanja kompanije u Srbiji predstoje velika ulaganja u farme svinja, pogone za proizvodnju stočne hrane, a u fabriku za preradu mesa po Tenis standardima za regionalno, evropsko i svetsko tržište.\nPrema oceni Saveznog ministarstva privrede i energetike Nemačke, usled poznatih problema sa proizvodnjom u Aziji i izmenjenih logističkih zahteva u modnoj industriji, mogao bi uslediti talas nemačkih investicija u tekstilnu industriju i industriju obuće u regionu JIE. Slični trendovi se mogu očekivati i u industriji nameštaja. A sa dolaskom nemačkih kompanija otvara se mogućnost i za uključivanje domaće privrede u njihovu proizvodnju i dobavljačke lance. Naš interes je i dolazak vodećih nemačkih trgovinskih kuća poput Lidla i Kauflanda.\nŠta su glavne prepreke u zakonskom okviru i (ne)primenjivanju zakona, koje sprečavaju intenzivnije poslovanje nemačke privrede u Srbiji? Postoje li aktivnosti PKS prema predlagačima zakona, Vladi, ministarstvima, poslanicima u parlamentu, u cilju poboljšanja i otklanjanja prepreka za pomenuto poslovanje?\nČak 92 odsto ispitanih nemačkih preduzeća koja ovde već posluju, ponovo bi odabralo Srbiju kao investicionu destinaciju. Planiraju i nova ulaganja i novo zapošljavanje. Rezultati ankete koju sprovodi Nemačko privredno udruženje u Srbiji među svojim članstvom najbolje govore o pozitivnom stavu nemačkih privrednika o poslovnoj klimi u Srbiji. Istina, i oni, kao i domaći privrednici, ukazuju na potrebu jačanja pravne sigurnosti, povećanja predvidivosti poslovanja i efikasnosti javne administracije. Zamerki na rešenja iz Zakona o radu i drugih zakona koji su u međuvremenu izmenjeni, verujem, neće biti u ovogodišnjoj anketi čiji bi rezultati uskoro trebalo da budu predstavljeni.\nPrivredna komora Srbije, u svakodnevnoj komunikaciji sa državnim institucijama i učešćem u radnim grupama za izradu novih i izmenu postojećih propisa, doprinosi otklanjanju prepreka na koje ukazuju i domaći privrednici i strane kompanije koje ovde posluju. Modernizacijom komorskog sistema Srbije jačamo sopstvene kapacitete za zastupanje privrede kako bismo obezbedili mnogo značajnije učešće privrede u zakonodavnom postupku – u pokretanju zakonodavnih inicijativa, izradi novih i izmeni postojećih zakonskih rešenja, sprovođenju suštinskih javnih rasprava, analizi efekata propisa, posebno kada je reč o novim finansijskim obavezama za kompanije.


Američki kongresmeni: Bosni prijeti nasilje i haos, vrijeme da preuzmemo ulogu – dijalogin.tv\nKongresmeni Tomas Geret, Džo Barton i Skot Peri su u pismu pomoćniku američkog državnog sekretara za evropske i evroazijske poslove Vesu Mičelu tražili da se u Stejt Departmentu naglasi da „Sjedinjene Američke Države moraju ponovo da preuzmu vodeću ulogu u Bosni i Hercegovini“.\nKongresmeni su Mičelu poručili da bi neuspjeh u rješavanju izmjena Izbornog zakona BiH mogao dovesti do političke nestabilnosti i daljnjeg „upada loših aktera u BiH i na Balkan“.\nRepublikanski kongresmen Tomas Geret iz države Virdžinije, kao član Odbora za spoljne poslove u američkom Kongresu i jedan od autora pisma pomoćniku državnog sekretara Mičelu, za Oslobođenje je rekao da je vrijeme da SAD ponovno preuzmu vodeću ulogu u BiH kako bi njeni političari postigli zajedničko rješenje.\n– Prije svega, zabrinut sam zbog održavanja mira, stabilnosti i demokratije u BiH. Ovo se pitanje odnosi na vladavinu prava i sprovođenje sudskih odluka Ustavnog suda BiH i Evropskog suda za ljudska prava iz Strazbura. Da bi se BiH pridružila EU i NATO-u, što se stvarno nadam da može da se desi, mora imati vladu koja poštuje vladavinu zakona – rekao je Geret i dodao:\n– Konkretnije, bojim se da će nastati vakum ako BiH ne djeluje i ako SAD i Evropa ne zahtijevaju rješenje za ovaj ćorskokak. Ovdje razmišljam o Rusiji, Turskoj i radikalnim islamistima, koji su povećali svoje miješanje u BiH. Rusija već naoružava Srbe, a radikalni islamisti već imaju utočište u Bosni. Bez razrješenja, strah od nasilja i haosa nije daleko, a američki saveznici u NATO-u nisu spremni na to.\nObezbjeđenje stabilne i demokratske Bosne i Hercegovine je u interesu Amerike, a Kongres i Stejt Department trebalo bi da nastave da rade sa bosanskim narodom.\n– Budućnost Bosne i Hercegovine je u Evropskoj uniji i NATO-u, a ako riješi probleme u vezi sa Izbornim zakonom, implementirajući odluke koji je donio Ustavni sud, pokazaće da ta zemlja ozbiljnije razmišlja o reformama – rekao je, između ostalog kongresmen Geret.


2. april/travanj, 2020.\nPremijerka Srbije Ana Brnabić je izjavila da će povući Zaključak Vlade o informisanju u vreme pandemije korona virusa\nNovosadska policija pustila je 2. aprila novinarku Anu Lalić iz pritvora nakon što je protiv nje podneta prijava za širenje panike.\nU međuvremenu, nakon brojnih kritika zbog hapšenja novinarke, ali i zaključka Vlade Srbije kojima se uvode restrikcije na medijsko izveštavanje o korona virusu, premijerka Ana Brnabić najavila je da će taj zaključak biti povučen.\nAdvokat novinarke Srđan Kovačević je potvrdio za Radio Slobodna Evropa (RSE) da je ona u toku dana puštena.\n“To je tačno, nakon saslušanja je puštena, a sada čekamo da vidimo šta će biti sa njenim stvarima”, rekao je.\nNjegova izjava odnosi se na telefone i kompjuter novinarke, zaplenjene tokom policijske akcije privođenja.\nNovinarska udruženja Srbije traže povlačenje Vladinog zaključka o informisanju\nZašto je novinarka privedena?\nAna Lalić privedena je 1. aprila kasno uveče nakon što je pisala o problemima zaštite medicinskih radnika u Kliničkom centru Vojvodine (KCV) u Novom Sadu.\nU izjavi za specijalnu video emisiju Nezavisnog društva novinara Vojvodine (NDNV) Lalić je nakon izlaska iz pritvora rekla da su se pripadnici policije prema njoj ponašali korektno i da, koliko je njoj poznato, nisu prekršene policijske procedure.\n“Došli su kod mene oko 22 sata, sedam sati nakon objavljivanja teksta. Pretres je stana je trajao oko sat i po vremena. Oko ponoći sam privedena u Policijsku upravu Novog Sada, u Ulici Kraljevića Marka, tu sam narednih sat i po, dva davala iskaz. Oko dva ujutru sam premeštena u pritvorsku jedinicu u sklopu zgrade. Tamo sam provela noć”, ispričala je Lalić.\nPotvrdila je da su joj svi mobilni telefoni i kompjuter i dalje u policiji.\nBLOG RSE o pandemiji korona virusa\nLalić je u svom tekstu objavljenom 1. aprila na portalu Nova.rs navela izjave radnika KCV da su medicinari izloženi riziku na poslu jer nemaju odgovarajuću zaštitnu opremu, a odmah je optužena u toj ustanovi da “kleveće i širi paniku”. KCV je u saopštenju naveo da su njene tvrdnje neistine, ali nisu odgovorili na navode Lalić da KCV nije dao odgovor na njen zahtev da ih razjasne.\nNe odajem izvore: Ana Lalić\nLalić je pre privođenja napisala da neće objaviti svoje izvore, a portal Nova.rs je naveo da je pre objavljivanja teksta novinarka kontaktirala i KCV, ali da nisu dobili odgovor na pitanja i tvrdnje.\nRSE je uputio pitanja o tome da li je Lalić pokušala da dobije izjavu iz te institucije, ali do objavljivanja teksta odgovor nije stigao.\nGlavni urednik portala Nova.rs u kojem Ana Lalić radi kao novinarka, Veselin Simović, ocenio je za RSE da je reč o zastrašivanju novinara.\n“Najlažljivija vlast optužuje čestite novinare da lažima izazivaju paniku u doba korona virusa. Zapravo i samom uredbom o informisanju su hteli da zastraše novinare, a hapšenje Ane je primer kako će proći oni koji ne budu slušali”, rekao je on za RSE.\nDr Panić: Klinički centri u Srbiji pod velikim pritiskom\nDr Rade Panić, predsednik Sindikata lekara i farmaceuta Srbije kaže za Radio Slobodna Evropa da ne može da potvrdi da li su tačni navodi u tekstu objavljenom na portalu Nova.rs, ali dodaje da je situacija u Kliničkom centru Vojvodine, opisana u tom tekstu, slična i u drugim zdravstvenim ustanovama.\n“Trenutno su podeljena mišljenja o tome: jedni tvrde da ne smemo pristati da radimo bez opreme, a drugi su svesni toga da ćemo verovatno uskoro svi sa minimalnom ili nikakvom opremom morati da radimo sa takvim pacijentima, jer nemamo izbora i ne možemo dozvoliti da ljudi umiru bez pomoći”, kaže Panić, koji inače radi kao anesteziolog u Opštoj bolnici “Studenica” u Kraljevu.\nPrema njegovim rečima, mnogo toga ukazuje da su klinički centri u Srbiji već pod velikim pritiskom.\n“S obzirom na to da je napravljena privremena bolnica na Beogradskom sajmu i da se sprema još nekoliko hala u Beogradu, kao i s obzirom na povlačenje radnika iz opštih bolnica ka kliničkim centrima, a da je doktor Predrag Kon najavio da možemo očekivati četvorocifreni broj novoobolelih dnevno, jasno je da je situacija u kliničkim centrima teška i da su kapaciteti već skoro prepunjeni”, kaže Panić.\nOn upozorava da će zdravstveni sistem Srbije gotovo izvesno imati velike probleme tokom ove krize, s obzirom na to da su zdravstveni radnici bili na granici mogućnosti funkcionisanja i pre izbijanja pandemije, prvenstveno zbog masovnog odliva radne snage u inostranstvo.\n“Džabe nam respiratori, ako pored njih nema lekara i sestre”, zaključuje Panić.\nVlada odobrila samo obaveštenja Kriznog štaba\nVlada Srbije je 28. marta donela zaključak u kojem se navodi da se ovlašćuje krizni štab za suzbijanje zarazne bolesti COVID-19, na čijem čelu je predsednica Vlade, da isključivo obaveštava javnost o stanju, posledicama i preduzetim zdravstvenim merama u vezi sa virusom. Zaključak je izazvao brojne negativne reakcije novinarskih udruženja u Srbiji, ali i međunarodne javnosti.\nPandemija pravog virusa i lažnih vesti na Zapadnom Balkanu\nU međuvremenu, oglasila se i predsednica Vlade, Ana Brnabić koja je 2. aprila za Radio-televiziju Srbije (RTS) rekla da će Vlada povući zaključak istog dana.\n"Novinari, nemojte da širite laži koje će onda da služe da se ugled i kapacitet naših zdravstvenih ustanova umanjuje", rekla je Brnabić.\nPremijerka Srbije je navode u tekstu novinarke Lalić nazvala “glupostima koje mogu da se provere za pet minuta”.\nZašto je broj respiratora u Srbiji i BiH državna tajna?\nReakcije na privođenje\nNa privođenje i zadržavanje novinarke reagovala su ne samo medijska i novinarska udruženja, već i međunarodne organizacije, ali i Evropska unija.\nPortparolka Evropske unije (EU) nadležna za proširenje, Ana Pisonero je ocenila da je veoma zabrinjavajuće sinoćnje hapšenje Ane Lalić. Ona je pozdravila puštanje na slobodu novinarke Lalić.\nPisonero je u ime EU pozdravila odluku Vlade Srbije da povuče zaključak o informisanju o korona virusu.\n“Sloboda medija je ključna u svakom trenutku i mora se sačuvati. U vanrednim vremenima, poput ovih sa kojima se suočavamo, od suštinske je važnosti da vanredne mere ne budu na štetu osnovnih principa i vrednosti”, rekla je Pisonero u izjavi za RSE, i dodala da mediji i novinari imaju ključnu ulogu u informisanju javnosti o kritičnim informacijama i nadgledaju rad vlade.\nMedijska koalicija koja povezuje relevantna novinarska i medijska udruženja ocenila je da je “ovaj potez pokazna vežba koja ima za cilj da zastraši javnost".\n"Ovakvo ponašanje najviših državnih organa ocenjujemo kao krajnje neodgovorno u trenutnku kada su istinite, potpune i blagovreme informacije od životnog značaja za naše građane”, navode u saopštenju.\nNezavisno društvo novinara Vojvodine (NDNV) zatražilo je da Lalić, koja je i članica Upravnog odbora tog društva, bude “odmah puštena”. U saopštenju navode da je ovo primer “da su demokratija i slobode u Srbiji na izdahu, da su institucije postale sredstvo za obračun sa novinarima.”\nInicijativa mladih za ljudska prava iz Beograda ocenila je da je reč kršenju demokratskih principa.\n“Privođenje novinarke zbog objavljivanja teksta u demokratskom društvu ne sme da se desi. U demokratskom društvu, hapšenje jednog profesionalnog novinara izaziva veće uznemirenje javnosti od svakog objavljenog teksta”, navode u saopštenju.\nPrivođenje novinarke osudila su i Međunarodna novinarska udruženja.\n"Međunarodni institut za štampu (IPI) osuđuje privođenje srpske novinarke Ane Lalić sa Nova.rs koja je privedena zbog 'širenja panike' i narušavanja ugleda kliničkog centra pošto je pisala da lekarima nedostaje zaštitna oprema za Covid-19", napisao je IPI na Tviteru.\nOrganizacija Reporteri bez granica (RSF) takođe je na Tviteru reagovala na privođenje Ane Lalić i ocenila da je novinarka radila u "javnom interesu".\nAmerička nevladina organizacija “Fridom haus” (Freedom House) je zatražila od vlasti da omoguće rad novinarima bez straha od hapšenja.\nNa hapšenje novinara reagovale su i brojne opozicione po litičke stranke koje su osudile potez policije i tužilaštva. One su u svojim saopštenjima naveli da je reč o kršenju demokratskih principa.\nFreedom House: Države Balkana djelimično slobodne\nPremijerka: Zaključak je moja glupost\nPremijerka Srbije, Ana Brnabić, dodala je u svojem gostovanju na RTS 2. aprila da je njena glupost što je zaključak o informisanju donet na takav način i nije dodatno obrazložen.\n„Povlačimo ga i nastavljamo borbu", rekla je Brnabić.\nDan pre, Organizacija za evropsku bezbednost i saradnju (OEBS) izrazila je zabrinutost zbog odluke Vlade Srbije o informisanju tokom vanrednog stanja i “uticaja koji bi mogla da ima na slobodan pristup informacijama”.\nIma li komentara u Ministarstvu informisanja?\nAleksandar Gajović, državni sekretar u Ministarstvu kulture i informisanja Srbije, rekao je 1. aprila za Radio Slobodna Evropa (RSE) da ne može da komentariše odluku Vlade Srbije i uputio na obraćanje njenom informativnom centru.\n“Više o tome ja ne mogu ništa da kažem, niti bilo ko drugi. Samo zvanično u Vladi. Takva je odredba, mora da se poštuje i to je to. Potpuno je jasna, da više niko ne može ni u Nišu, ni u Požarevcu, ni u Novom Sadu ništa o tome da komentariše, već da je za to zadužena samo Vlada. Prema tome, samo mogu da vas uputim tamo”, naveo je Gajović.\nU kojoj meri vanredno stanje ograničava ljudska prava?\nVlada Srbije 13. marta formirala je Krizni štab za suzbijanje zarazne bolesti COVID-19. Kako je tada saopšteno, za korukovodioce Kriznog štaba imenovani su predsednica Vlade Srbije Ana Brnabić, ministar zdravlja Zlatibor Lončar, direktor Republičkog fonda za zdravstveno osiguranje Sanja Radojević Škodrić i pokrajinski sekretar za zdravstvo Zoran Gojković, dok su članovi tog tela direktori relevantnih instituta i klinika, kao i predstavnici drugih relevantnih tela. Na osnovu zaključka Vlade od 28. marta, trebalo je da ubuduće samo članovi Kriznog štaba medijima saopštavaju informacije o korona virusu.\nKako se navodi u zaključku Vlade Srbije od 28. marta, koji će sada biti ukinut, obaveštenja o preduzetim zdravstvenim merama i drugim informacijama koje se odose na lečenje bolesti COVID-19 “data javnosti od strane neovlašćenih lica ne mogu se smatrati tačnim i proverenim, uz mogućnost primene propisa koji se odnose na odgovornost i pravne posledice za širenje dezinformacija u periodu vanrednog stanja”.\nReakcije međunarodnih organizacija\nArlem Dezir, predstavnik OEBS za slobodu medija, i Andrea Oricio, šef Misije OEBS u Srbiji, ocenili su da ta odluka, kako se navodi u saopštenju te otganizacije, novinarima i medijima isključuje mogućnost dobijanja informacija o pandemiji iz drugih izvora, sem onih koji su pomenuti u toj odluci.\nPremijerka Srbije Ana Brnabić rekla je za RTS 2. aprila da ne želi da pruži izgovor Arlemu Deziru i predstavnici Evropske unije (EU) Tanji Fajon da pričaju kako u Srbiji nema slobode medija.\nTanja Fajon, predsednica Odbora Evropskog parlamenta za stabilizaciju i pridruživanje Srbije EU, saopštila je da vanredno stanje ne treba da bude izgovor za slabljenje demokratije.\n“Zabrinjavajući signali dolaze iz Srbije kada je u pitanu sloboda medija – mera koju je uvela Vlada uvodi cenzuru u medijima tokom epidemije COVID19“, navela je Fajon na svom nalogu na društvenoj mreži.\n"Srbija je postavila domaći zadatak državama Evrope i širom sveta kako se informišu građani i daju pune informacije", navela je Brnabić 2. aprila.\nU svojim reakcijama na zaključak Vlade, novinarska udruženja u Srbiji zatražila su od Vlade Srbije da hitno povuče odluku.\nKako su saopštili čelnici Udruženja novinara Srbije (UNS), Nezavisnog udruženja novinara Srbije (NUNS) i Nezavisnog društva novinara Vojvodine (NDNV), zaključak Vlade Srbije kojim se davanje informacija o COVID-19 usmerava samo na Vladu onemogućava medije da pravovremeno i tačno izveštavaju javnost.\n“Centralizovanje informacija može dovesti do širenja neproverenih vesti i izazivanja straha. Zato pozivamo Vladu da svim novinarima u Srbiji omogući da dobiju informacije od najbliže zdravstvene institucije”, naveo je UNS.\nŽeljko Bodrožić, predsednik NUNS-a, rekao je da je to samo jedan u nizu spornih zaključaka Vlade.\nZaključak donet bez razmišljanja kakve će posledice izazvati: Željko Bodrožić\n“Donet je bez promišljanja koje će posledice izazvati. Jasno je da se tako najveći problem stvara za medije van Beograda jer neće iz relevantnih izvora na terenu moći da informišu stanovništvo šta se dešava u lokalnim sredinama”, rekao je Bodrožić.\nNezavisno društvo novinara Vojvodine saopštilo je da je Vladin zaključak na putu uvođenja cenzure javnog informisanja.\nIPI: Ograničeno prisustvo novinarima\nMeđunarodni institut za štampu (International press institute) IPI, sa sedištem u Beču, pozvao je Savet Evrope (SE) da zaštiti slobodan protok informacija i osigura garantovanje slobode medija dok se države bore protiv pandemije korona virusa.\nIPI i još devet organizacija za slobodu štampe u pismu SE izrazili su zabrinutost zbog opasnosti da, kako se navodi, vlade koriste pandemiju korona virusa za ograničenja medijima na pristup i preispitivanje odluka vlada i kažnjavanje nezavisnih medija.\n"Iako su neophodne neke hitne mere u borbi protiv pandemije, sve one moraju da budu srazmerne, strogo vremenski ograničene i podložne redovnom nadzoru kako bi se rešila neposredna zdravstvena kriza", navodi IPI.\nMedijska solidarnost put za popravljanje stanja u Srbiji\nNovinarske organizacije, navodi IPI, zabrinute su i zbog prevelikih ograničenja na pristup medija vladinim zvaničnicima i lekarskim stručnjacima, uključujući i fizičko prisustvo novinara na konferencijama za štampu.\nIPI od Saveta Evrope traži da od država članica zahteva da zaštita slobode medija, garantovana Evropskom konvencijom o ljudskim pravima, bude politički prioritet, posebno tokom pandemije korona virusa.\nSaradnja na tekstu: Zoran Glavonjić, Dušan Komarčević\nDopisnik Radija Slobodna Evropa iz Novog Sada.


Mesečna arhiva: August, 2018\nDržava kaznila nevladine organizacije\nNovi Nacrt zakona o besplatnoj pravnoj pomoći stavlja u nepovoljan položaj pre svega građane i građanke, a potom i nevladine organizacije koje tu uslugu pružaju već dve decenije. Prema novom nacrtu, nezavisna udruženja će preko advokata ili pravnika sa položenim pravosudnim ispitom, ali ne i preko zakonskoj zastupnika udruženja, moći da zastupaju jedino tražioce azila i žrtve diskriminacije.\nNVO Da li je Srbija toliko bogata da može da priušti da samo advokati pružaju sve vrste besplatne pravne pomoći?\nČak 38 udruženja koja se, između ostalog bave i pružanjem besplatne pravne pomoći, kao i udruženja novinara, reagovala su zbog nacrta Zakona o bespravnoj pravnoj pomoći, koji je pripremilo nadležno ministartsvo, a koje samo advokatima ostavlja tu mogućnost, čime bi mnoge nevladine organizacije izgubile deo posla kojim se bave nekoliko decenija.\nJUKOM i NVO o Nacrtu zakona o besplatnoj pravnoj pomoći\nKomitet pravnika za ljudska prava – YUCOM i još 25 organizacija civilnog društva kritikuju pojedina rešenja iz Nacrta Zakona o besplatnoj pravnoj pomoći, koja, kako navode u saopštenju, mogu direktno da utiču na pravo na delotovoran i jednak pristup pravdi svim građanima kojima je ta vrsta pomoći potrebna.\nU saopštenju se tvrdi da, nakon dugogodišnje izrade Nacrta novog zakona, ipak nisu uvažene najvažnije primedbe YUCOM-a i drugih organizacija koje više decenija pružaju besplatnu pravnu pomoć.\nKomitet pravnika za ljudska prava (JUKOM) i još 27 organizacija civilnog društva izrazilo je zabrinutost zbog rešenja koja se nalaze u Nacrtu Zakona o besplatnoj pravnoj pomoći, jer direktno mogu uticati na pravo na delotvoran i jednak pristup pravdi svim osobama kojima je ta vrsta pomoći neophodna.\nCivilni sektor: Nacrt zakona o besplatnoj pravnoj pomoći uskraćuje pravdu za sve\nKomitet pravnika za ljudska prava YUCOM i organizacije civilnog društva izražavaju zabrinutost zbog rešenja koja se nalaze u Nacrtu Zakona o besplatnoj pravnoj pomoći, a koja direktno mogu uticati na pravo na delotovoran i jednak pristup pravdi svim licima kojima je ova vrsta pomoći potrebna.


Dojenje može bebe izložiti opasnim hemikalijama\nTo ne znači da treba obeshrabrivati majke da doje, već preduzeti nešto da se smanji upotreba ovih opasnih hemikalija koje do beba stižu kad su najosetljvije, poručuju naučnici.\nKod beba koje sisaju, nivo industrijskih hemikalija iz grupe perfluoralkilovanih jedinjenja (PFAS), koje se povezuju sa rakom i bolestima imunog sistema, svakog meseca raste od 20%-30%. To pokazuju rezultati studije Škole za javno zdravlje T.H. Han univerziteta Harvard.\nOvo je prvo istraživanje u kome se proučavao prenos perfluoralkilovanih jedinjenja kroz majčino mleko i rezultati su zabrinjavajući. “Znali smo da se male količine PFAS pojavljuju u majčinom mleku, ali sad smo utvrdili da se vremenom ove hemikalije nakupljaju u krvi beba,” kazao je Filip Grandžin, profesor sa Škole za javno zdralje.\nPerfluoralkilovana jedinjenja se upotrebljavaju pri proizvodnji vodootpornih tekstila i odeće, ambalaže za hranu, boja, lubrikanata. Prisutni su krvi ljudi i životinja širom sveta i štetno utiču na plodnost, rad žlezda i imunitet, a posebno je loše to što se jako dugo zadržavaju u telu.\nNaučnici su studiju sproveli na Farskim ostrvima, gde su pratili 81 novorođenče, prateći nivoe perfluoralkilovanih jedinjenja u krvi dojilja i beba na svakih nekoliko meseci.\nKod dece koja su isključivo sisala, nivo ovih hemikalija u krvi rapidno je rastao za 20%30% mesečno, da bi do prestanka dojenja čak premašio nivo PFAS u krvi majke. Bebe koje su hranjene kombinovano imale su manje količine PFAS u krvi.\nNakon prestanka dojenja, nivo PFAS u krvi kod beba je počeo da opada.\nDojenje je vodeći način izlaganja dece perfluoralkilovanim jedinjenjima, poručuju naučnici, ali dodaju da to ne znači da treba obeshrabrivati majke da doje, već preduzeti nešto da se smanji upotreba ovih opasnih hemikalija koje do beba stižu kad su najosetljvije. “Suludo je što dozvoljavamo otrovnim hemikalijama da dospeju u najdragoceniju hranu za bebe i tako ugroze zdravlje budućih generacija,” zaključuje dr Grandžin.\nTagovi :dojenje, dojilja, endokrinologija, hormonski poremećaj, majčino mleko, perfluoralkilovana jedinjenja, PFAS, šišanje, štetne hemikalije\nBebe se noću bude da odgode začeće mlađih sestara i braće, prema studiji\nMarija\t·7. 04. 2016 · Reply\t·Citiraj\nA istrazivanje sponzorisano od strane proizvodjaca vestackih mleka – kao i sva istrazivanja u USA????


Afera 'crne trojke' u Crnoj Gori ne jenjava\nPredsednik Crne Gore i drugi zvaničnici oprezni sa izjavama povodom optužbi bivšeg policajca da su čelnici policije zloupotrebljavali svoj položaj i organizovali fizičke napade na protivnike vlasti.\nAfera povodom optužbi bivšeg policajca da su čelninici crnogorske policije organizovali tzv ‘crne trojke’ radi napada na opozicione političare i novinare ne jenjava. Predsjednik Crne Gore Filip Vujanović smatra da je čitav slučaj stvar Tužilaštva od koga očekuje brzu reakciju.\nBivši direktor Uprave policije i aktuelni savjetnik predsjednika za bezbjednost i odbranu Veselin Veljović, kazao je da do sada nije dobio poziv iz tužilaštva za svjedočenje povodom izjava bivšeg policajca Brajuška Brajuškovića i da je spreman da odgovara na sva pitanja.\n"O ovom slučaju, koji je po mom mišljenju vrlo uznemirujući za crnogorsku javnost, već sam raznije rekao sve što sam imao. Svoje stavove sam saopštio precizno. Još me niko iz državnih organa nije zvao da dam izjavu. Očekujem taj poziv i na raspolaganju sam da im odgovorim", izjavio je Veljović.\nPodsjetimo, Brajušković je optužio bivšeg direktora ZIKS-a Miljana Perovića i Veselina Veljovića, da stoje iza organizacije "crnih trojki" koje su prebijale kritičare vlasti.\nI dok se u medijima, zavisno od njihove uređivačke profilacije iznose novi dokazi u korist ili protiv Brajuškovićevih tvrdnji, predsjednik Filip Vujanović je oprezan kada su u pitanju optužbe upućene na račun njegovog savjetnika za bezbjednost Veselina Veljovića:\n‘’Očekujem da će tužalac ažurno i maksimalno detaljno ispitati taj slučaj i da će, odmah nakon toga, obavijestiti javnost o svom stavu. Mislim da je bitno za Crnu Goru da se dobije ta informmacija i da se krajnje odgovorno i maksimalno nepristrasno što prije saopšti stav tužioca. Podsjećam da su svi građani jednaki pred zakonom’’.\nA nakon navoda bivšeg policajca Brajuškovića o umiješanosti policijskih i državnih funkcionera u napade na novinare i političare, kao i nakon njegove izjave da će se vezati ispred ambasade SAD dok ne dobije punu zaštitu, portparolka Američke ambasade u Crnoj Gori Šeli Siver kazala je da o svemu "očekuje istragu".\n"SAD očekuju da policija i tužilaštvo detaljno istraže sve navode o zloupotrebama i očekuju od Vlade Crne Gore da zaštiti sve one građane koji imaju legitimni razlog da budu zabrinuti za svoju bezbjednost i sigurnost", kazala je Siver.\nPoslanik Evropskog parlamenta i član Potkomiteta za bezbjednost i odbranu Đerđi Šepflin rekao je da sve navode o zloupotrebama policijskih ovlašćenja, posebno ako se odnose na napade političke neistomišljenike, treba detaljno ispitati.\nCG: Afera "crne trojke" se ne smiruje


„Dara iz Jasenovca“ pre bioskopa na televiziji od 20. februara na RTS - Valjevo na dlanu\nHomeKultura i obrazovanje„Dara iz Jasenovca“ pre bioskopa na televiziji od 20. februara na RTS\n„Dara iz Jasenovca“ pre bioskopa na televiziji od 20. februara na RTS\nSrpski film „Dara iz Jasenovca“ reditelja Predraga Antonijevića, snimljen uz podršku Filmskog centra Srbije, imaće ekskluzivnu svetsku televizijsku premijeru na Prvom programu Radio-televizije Srbije 20. februara.\n„Dara iz Jasenovca“, srpski kandidat za Oskara, istorijska je drama koja je pokrenula lavinu komentara od pozitivnih do negativnih. Film je premijerno prikazan 25. novembra u Gračanici.\nBeogradska bioskopska premijera uz prisustvo autorske i glumačke ekipe, zakazana je za 22. april kada se obeležava 76 godina od proboja poslednjih zarobljenika iz logora Jasenovac.\nOdluka da se film prikaže na televiziji pre normalnog života u bioskopima je nezavisno doneta od reditelja Antonijevića i mene, a prouzrokovana je svom pričom koja se dešava oko filma, njegove nominacije za našeg kandidata za Oskara, a pogotovo na nekoliko neumesnih i neosnovanih kritika da je film naša propaganda i da Srbi nisu bili žrtve u Jasenovcu. Tako da je naša želja bila da prikažemo film pre vremena, da ga što više ljudi vidi – istakao je producent filma Maksa Ćatović.\nGlavna i odgovorna urednica Zabavnog programa RTS Olivera Kovačević kaže da je značajno da RTS u ovom trenutku emituje film „Dara iz Jasenovca“. Navela je da je bilo dosta kontroverzi u vezi sa ovim filmom od društvenih, preko istorijskih, do umetničkih i smatra da je pravi trenutak da građani Srbije pogledaju ovaj film i donesu svoj sud.\nSmatramo da je veoma značajno što se ova traumatična i bolna tema našla na filmskom platnu, odnosno u jednom filmu i da se problem i trauma Jasenovca sagleda iz perspektive srpskih žrtava – rekla je Kovačević.\nDuplo veći broj nov


Visokoefikasni 1.4 Turbo u novoj Astri - GARAŽA\nPun naziv novog Opelovog motora je 1.4 ECOTEC Direct Injection Turbo, a svoju svetsku premijeru će proslaviti u novoj Opel Astri, na Međunarodnom salonu automobila u Frankfurtu (IAA) u septembru. Četvorocilindarska turbo jedinica sa centralnim direktnim ubrizgavanjem goriva će biti dostupna u dve verzije kada je izlazna snaga u pitanju: 92 kW/125 ks i 110 kW/150 ks.\nOva kombinacija povezuje novi, u potpunosti od aluminijuma napravljen motor sa nedavno uvedenim 1.0 ECOTEC Direct Injection Turbom, poznatim iz Opel ADAMa i nove Corse. Zapravo, novi 1,4 litarski, četvorocilindarski motor je „veći brat“ jednolitarske, trocilindarske jedinice, koja je nagrađivana od strane medija, nakon svoje premijere u ADAM ROCKSu i novoj generaciji Corse. Oba motora su članovi takozvane porodice malih motora, a reč je o grupi visokotehnoloških agregata sa tri ili četiri cilindra, zapremine ispod 1,6 litara. Oni su ključni igrači u najvećoj motornoj ofanzivi u Opelovoj istoriji, koja podrazumeva uvođenje 17 novih agregata između 2014. i 2018.\n1.4 turbo 2015 astra motor novi opel premijera\nPrevious post:Novi dupli podijum za Vesnića i Pesovića\nNext post:KIA izvezla već 15 miliona vozila


KUD Jablaničko kolo osvojilo treće mesto na festivalu u Bugarskoj – Info Centar Juga\nKulturno umetničko društvo “JABLANIČKO KOLO“ Lebane učestvovalo je na međunarodnoj Balkanskoj smotri dečje, pre svega, folklorne, ali i savremene igre i etno pesme koja je bila takmičarskog karaktera i koja je održana 31. maja i .1. juna ove godine u Mineralnoj banji, oblast Haskovo u Bugarskoj.\nOd preko sto ansambala i preko 2000 učesnika, naša deca su, iza ansambla iz komšiluka iz Bosilegrada, osvojila visoko treće mesto i plaketu za sveukupan dojam u izvođenju dve koreografije i to “Niška žetva“ i “Timočke igre“. Bez lažne skromnosti, ali zahvaljujući, pre svega našim igračima koji su na probama prolili litre i litre znoja, ali i koreografu KUD-a Tomici Joviću, kao i predsedniku Upravnog odbora i kostimografu Draganu Đorđeviću i članovima orkestra koji su, više nego korektno, odsvirali obe koreografije, deca su se na najlepši način predstavila Bugarskoj publici. Orkestar ovg KUD-a sačinjavaju harmonikaš Dragan Cvetković – Francuz, klarinetista maestro Zoran Jovanović, nastavnik muzike Bojan Ivković koji je svirao tampan, nastavnik muzike Miodrag Miško Petrović koji je svirao bas gitaru, mlađani Miloš Stevanović – Šipi koji je ritam sekciju začinio zvukom doboša i činele i Miodrag Banjac Trajković, koji svira gitaru.\nKUD Jablaničko kolo iz Lebane je inače čest gost u Bugarskoj, i sa svakog gostovanja u ovoj susednoj zemlji vrate se sa nekom od nagrada. Svojim odličnim igrama ovaj KUD je na dostojan način predstavio Opštinu Lebane, Jablanički okrug ali i Srbiju.


Last minute ponude za hotele u Edogawa | TripAdvisor\nLast minute povoljne ponude za hotele – Edogawa\nLast minute ponude u Edogawa\nHotel za nepušače7\nOstale vrste smeštaja2Hostel, kućica, stan...\n15 od 31 objekta je dostupno i podudara se sa vašim filterima. Obriši sve filtere\nOvo je jedan od hotela sa najviše rezervacija u Edogawa u 60 prethodnih dana.\nBr. 1 u pogledu odnosa cena/kvalitet od 9 hotela ili riokana – Edogawa\nBr. 2 u pogledu odnosa cena/kvalitet od 9 hotela ili riokana – Edogawa\nBr. 3 u pogledu odnosa cena/kvalitet od 9 hotela ili riokana – Edogawa\nBr. 4 u pogledu odnosa cena/kvalitet od 9 hotela ili riokana – Edogawa\nBr. 5 u pogledu odnosa cena/kvalitet od 9 hotela ili riokana – Edogawa\nBr. 6 u pogledu odnosa cena/kvalitet od 9 hotela ili riokana – Edogawa\nBr. 7 u pogledu odnosa cena/kvalitet od 9 hotela ili riokana – Edogawa\nBr. 8 u pogledu odnosa cena/kvalitet od 9 hotela ili riokana – Edogawa\nBr. 9 u pogledu odnosa cena/kvalitet od 9 hotela ili riokana – Edogawa\nBr. 10 u pogledu odnosa cena/kvalitet od 9 hotela ili riokana – Edogawa\nBr. 11 u pogledu odnosa cena/kvalitet od 9 hotela ili riokana – Edogawa\nBr. 12 u pogledu odnosa cena/kvalitet od 9 hotela ili riokana – Edogawa\nBr. 13 u pogledu odnosa cena/kvalitet od 9 hotela ili riokana – Edogawa\nBr. 14 u pogledu odnosa cena/kvalitet od 9 hotela ili riokana – Edogawa\nBr. 15 u pogledu odnosa cena/kvalitet od 9 hotela ili riokana – Edogawa


Dupliran broj kineskih turista u Srbiji – CSEA\nPrema izveštajima Turistička organizacija Srbije (TOS), u prvih devet meseci ove godine Srbiju je posetilo 77.543 turista iz Kine, što je 103% više nego u istom prošlogodišnjem periodu, a broj njihovih noćenja povećan je za 94% , na 134.852.\n“Od 2012. organizovali smo dolazak preko 150 organizatora putovanja iz Kine, kao i više od 100 novinara i blogera, među kojima i predstavnike CCTV, National Geographic Traveller-a, Bund-a, Xinhua News Agency, Travel Weekly, Global Times, Across Magazine” – naglašava Labović.\nOsim toga, TOS je nastupio i na sajmovima turizma u Pekingu i Šangaju.\n„Na kineskom tržištu planiramo intenzivne promotivne aktivnosti pre svega na kineskim digitalnim medijima, već godinama smo prisutni na njihovim društvenim mrežama poput Weibo i Wechat, a planiramo i prisustvo na Fliggy-u, što je Alibabin portal za turizam“, napominje Labović.\nPrema istraživanju kompanije FBIC, Kinezi koji putuju u inostranstvo zbog posla i zabave a do 2020. godine trošiće više od 422 milijarde dolara godišnje i to samo u maloprodajnim radnjama.\nKineski turisti koji putuju u inostranstvo su bogati, pokazalo je istraživanje urađeno pre nekoliko godina, a najveći procenat ispitanika zarađuje mesečno između 3.200 i 4.000 dolara. Osim toga, svaki peti Kinez na jednom putovanju potroši između 407 i 815 dolara, najčešće na kozmetiku i brendiranu odeću, a njihove omiljene destinacije su Hongkong, Japan i Tajland.\nU turističkim agencijama, međutim, godinama skreću pažnju da broj stranih gostiju raste, ali da je mnogo više onih koji dolaze preko stranih turoperatora i da je veoma mali broj onih koje dovode naše domaće turističke agencije.\nTo potvrđuju i podaci RZS, gde se vidi da je prošle godine u aranžmanu domaćih turističkih agencija svega 36.800 stranih turista došlo u Srbiju. Svega 448 Kineza od 51.000 koliko ih je u 2017. posetilo Srbiju došlo je preko jedne od nekoliko domaćih agencija koje se bave receptivnim turizmom.\nDirektorka TOS Marija Labović je u izjavi za kineske medije naglasila da je Kina za Srbiju jedan od najvažnijih strateških partnera i da je saradnja sa zemljama regiona i ostatka Evrope veoma važna za privlačenje turista iz Kine koji su u Srbiji imali veliki rast u poslednje dve godine.\nKako se navodi u saopštenjima TOS, promocija turizma Srbije u Kini se nastavlja.\n”Uz podršku Evropske turističke komisije, Srbija se predstavila na promotivnim događajima u Kini zajedno sa Dunavskim centrom za kompetenciju, Nacionalnim turističkim organizacijama Mađarske i Nemačke, i to u Pekingu, Gvangdžou i Šangaju. Na ovim događajima bio je prisustan veliki broj najznačajnijih predstavnika privrede i medija iz tih gradova”.\nIsto tako je najavljeno da će TOS, na najznačajnijem sajmu turizma u Šangaju krajem ove godine, objediniti predstavljanje turističke privrede Srbije.


Hala sportova - dom većine pančevačkih sportista\nutorak, 15 maj 2018 15:42\nTim povodom, gradska menadžerka Maja Vitman i predstavnik firme izvođača radova „Alfaco Inžinjering”, daće izjave u objektu Hale sportova na Strelištu u petak, 18. maja 2018. godine u 10 časova.\nSportska hala u Pančevu radi u sastavu SRC "Strelište", a u okviru JKP "Mladost" Pančevo, čija je osnovna delatnost upravo održavanje i upravljanje sportskim objektima u Gradu Pančevu.\nIskorišćenost hale je ogromna, hala bukvalno radi 24 časa i koristi se u srvhu prvenstveno organizacije sportskih takmičenja, od organizacije superligaških i međunarodnih takmičenja, preko turnira borilačkih veština, do dečjih olimpijada i rekreativnih aktivnosti, a potom i za organizaciju kulturno umetničkih manifestacija.\nPotrebno je napomenuti da svu pripremu za razna takmičenja, kao i stvaranje tehničkih uslova za utakmice, obavljaju radnici JKP "Mladost", angažovani na poslovima održavanja sportske hala\nOd trenutnih sportskih aktivnosti u sportskoj hali, kao najznačajnija treba izdvojiti play-off Superlige Srbije u rukometu, kao i košarkašku Superligu.\nNa tribini hale sportova ima 934 mesta za sedenje, što nije sav kapacitet hale, jer u zavisnosti od formata ili ranga takmičenja postoji mogućnost postavljanja montažnih tribina, kao i stavljanja stolica u parteru, što podize kapacitet za jos 300 do 500 mesta za sedenje.\nTakođe, treba navesti da u pančevackoj hali sportova postoje tehničke mogućnosti za televizijke prenose utakmica, što je svakako jako bitno, naročito kada su u pitanju međunarodna i superligaška takmičenja.\nLast modified on utorak, 15 maj 2018 15:45\nViše vesti iz ove kategorije: « Država sa 15 miliona podržala projekte pančevačkih institucija kulture Grad Pančevo podneo krivičnu prijavu zbog slučaja "Staklara" »


I naučno potvrđeno: Sretne ljubavne veze ljude čine debljima - Kameleon M&M\nI naučno potvrđeno: Sretne ljubavne veze ljude čine debljima\nDugo se vjerovalo da stupanjem u brak ili ulaskom u sretnu ljubavnu vezu, ljudi počinju kvariti svoju tjelesnu formu i dobijati kilograme.\nSada je to i naučno potvrđeno, te se i zvanično ne radi o mitu. Riječ je o istraživanju provedenom prije par godina u SAD-u, gdje su istraživači kroz četiri godine pratili 169 novopečenih brakova, bilježeći detaljne podatke o partnerima: njihovoj visini, težini, zadovoljstvu brakom, nivou stresa i vjerovatnošću razvoda. Partneri koji su bili zadovoljni svojim brakom i bili vrlo sretni, manje su vodili računa o težini.\nRazloga za to je nekoliko, naime, neki partneri mijenjaju svoju rutinu i prilagođavaju se drugoj strani, neki više jedu, a neki prestaju ići u teretanu kako bi više vremena provodili sa svojom ljubavi. S druge strane, naučnici su izveli jasan zaključak da su uglavnom partneri koji nisu baš zadovoljni brakom imali potrebu da smršaju, pretpostavlja se zbog prikrivene želje da privuku novog partnera.\nSve pomenuto dovelo je do jasnog zaključka da mit o debljanju u sretnoj vezi zapravo itekako ima istinito utemeljenje, te da se zadovoljstvo odnosom povezuje sa debljanjem. To ne bi bilo tako problematično da se ne zna kako cijeli niz oboljenja vreba upravo osobe koje žive opušteno i imaju višak kilograma.\nOvo je najzdraviji način da skuhate kafu


sezonski radnici Archives - Portal NAŠE SELO\nIzmene zakona o pojednostavljenom angažovanju sezonaca, kojima bi, pored poljoprivrede, šumarstva i ribarstva, bili obuhvaćeni i kućni i pomoćni poslovi, skupljanje sekundardnih sirovina, turizam, ugostiteljstvo, kreativna industrija i građevina, preti da ukinu osnovna prava radnika iz radnog odnosa, smatraju u Savezu samostalnih sindikata Srbije. Foto: Pixabay Kako podseća portal Biznis,rs, Ministarstvo za rad formiralo […]\nutorak, 02. juna 2020. Otvaranje granica Italije za građane država EU i Šengena bez obaveze karantina omogućava dolazak oko 150.000 sezonskih radnika za berbu, posle skoro tri meseca blokade usled korona virusa, što će spasiti italijansku poljoprivrednu proizvodnju, navelo je udruženje Koldireti. Kako je preneo Tanjug italijansko poljoprivredno udruženje Koldireti je saopštilo da će među […]\nNajviše Srba angažovano u turizmu i poljoprivredi. Foto: Miloš Cvetković / RAS Srbija Austriji su potrebni strani radnici da bi održala svoju privredu, a posebno u nekim sektorima zavise od radne snage iz inostranstva koja je, na početku pandemije korona virusa, napustila zemlju. Među njima je i veliki broj radnika iz Srbije koji su bili […]\nPosted on May 14, 2020 May 30, 2020 Author Sonja Cvetković\tComment(0)\nsubota, 04. aprila 2020. Nemačka će dozvoliti stranim radnicima da uđu radi pomoći u berbi voća i povrća na farmama, saopštila je Vlada nakon ublažavanja zabrana uvedenih radi borbe protiv širenja virusa korona. Nemačko Ministarstvo poljoprivrede saopštilo je da su postigli dogovor sa Ministarstvom unutrašnjih poslova da se dozvoli ulazak za 40.000 sezonskih radnika u […]\nPosted on April 4, 2020 April 8, 2020 Author Sonja Cvetković\tComment(0)


Mondo\t03.06.2019 13:48\nStrahinja Pavlović sa uspehom je prošao testove skauta slavnog Juventusa ove sezone i za očekivati je da uskoro crno-beli dres Partizana zameni onim torinskog kluba.\nNakon obimnih izveštaja koji su skauti italijanskog velikana podneli čelnicima kluba – predsedniku Andrei Anjeliju, potpredsedniku Pavelu Nedvedu i sportskom direktoru Fabiju Paratićiju, dato je zeleno svetlo da se Pavlović dovede u Torino.\n"Sportski žurnal" prenosi da je Juve već spremio šest miliona evra za štopera Partizana i da bi samo radikalan obrt mogao da spreči realizaciju transfera.\nNavodno, baš zbog Pavlovića Juve je odustao od dovođenja Nikole Milenkovića, još jednog bivšeg Partizanovog bisera, jer je procena da bi Fiorentini morali da plate šest ili sedam puta više, a predviđa se da bi Strahinja u dogledno vreme mogao da dosegne nivo reprezentativca Srbije.\nPosao je, prema izveštaju sa Apenina, u završnoj fazi i sve bi trebalo da bude ozvaničeno nakon što Mauricio Sari bude promovisan u novog trenera Juventusa.\nIz Italije stižu i vesti da Strahinja Pavlović neće biti prosleđen na kaljenje u neki drugi klub. Juve ne planira da ga šalje na pozajmicu, već da u Torinu stasava za prvi tim.\nPavlović koji je nedavno napunio 18 godina, ove sezone za Partizan je odigrao 15 mečeva, a bio je i član omladinske i mlade reprezentacije Srbije, za koju nije pozvan za predstojeće Evropsko prvenstvo.


11-12-2019 20:51 Svet Planeta\n- Bitno je da podvučemo da smo uhapsili sve koje smo tražili. Situacija je sada pod kontrolom - rekao je šef policije Jorgen Bergen.\nPoslednji teroristički napad dogodio se u Danskoj 2015. godine, kada su dve osobe ubijene , a šest policajaca povređeno ispred Kulturnog centra u kome se u tom trenutku održavala tribina o slobodi govora.\nLibijski komandant naredio vojsci da potapaju turske brodove. Više o tome pročitajte OVDE.


RTS :: Vučić i Fadnavis o jačanju saradnje u poljoprivredi\nEkonomija Vučić i Fadnavis o jačanju saradnje u poljoprivredi\nVučić i Fadnavis o jačanju saradnje u poljoprivredi\nsreda, 11. jan 2017, 12:07 -> 15:52\nPremijer Srbije Aleksandar Vučić sastao se u Mumbaju sa glavnim ministrom države Maharastra Devendrom Fadnavisom, sa kojim je razgovarao o boljoj saradnji u oblasti poljoprivrede, prerade semena i drugim tehnologijama za preradu hrane, ali i privlačenju većeg broja indijskih investitora u Srbiju, kao i formiranju zajedničkih timova koji bi na tome radili.\nTema razgovora bile su i zajedničke kompanije u sektoru informacionih tehnologija.\nPremijer je, kako je saopšteno, istakao da bi bilo veoma važno raditi na uzajamnoj promociji Srbije i Indije, kao turističkih destinacija, saopšteno je iz kabineta.\n"Ovo će biti novi zamah u našoj saradnji, naročito u oblasti poljoprivrede", rekao je glavni ministar Fadnavis i naglasio da je izvoz poljoprivrednih proizvoda iz Srbije u Indiju velika mogućnost za srpske kompanije.\nVučić i Fadnavis dogovorili su formiranje zajedničkih timova, koji će istražiti sve mogućnosti saradnje Srbije i Maharastre, desete najmnogoljudnije države na svetu.\nPremijer je, takođe, pozvao glavnog ministra Fadnavisa da sa delegacijom indijskih privrednika poseti Srbiju.\nVučić je nakon razgovora rekao da je privreda indijske države Maharastra zainteresovana za privrednu saradnju sa Srbijom.\nPreneo je da je razgovarao o uspostavljanju saradnje, dodajući da smo mi za njih nepoznato tlo, kao i oni za nas, jer se do sada nismo pojavljivali ovde, a ni oni u Srbiji.\nNavodeći da Maharastra ima između 112 i 120 miliona stanovnika, primetio je da bi ona, da je samostalna država, bila deseta najveća zemlja u svetu.\nPrema njegovim rečima dogovoreno je da se razmene delegacije koje bi proučile koje su moguće oblasti saradnje, razgovaralo se o turizmu, poljoprivredi i IT sektoru, a najveće industrijalce tog dela Indije, dodao je premijer, a koji žele da ulažu i u našu zemlju, pokušaće da "privoli da investiraju svoj veliki novac".\n"Oni imaju mnogo novca i traže načine da prošire svoje poslovanje. Poslaće svoju delegaciju u Srbiju, a posebno su zainteresovani za poljoprivredu", rekao je Vučić dodajući da su zainteresovani za saradnju sa našim institutima, za transfer znanja, kao i da postoji mogućnost izvoza semena i mnogih drugih stvari.\nNapomenuo je i da je glavni ministar veoma mlad, da ima 44 godine, što znači izuzetno mlad funkcioner za indijske pojmove, te da pred sobom ima veliku budućost.\n"On će, pošto je izuzetno uspešan, verovatno biti premijer Indije, što je veoma važno za nas i našu zemlju. Uspostavljamo kontakte i otvaramo vrata jednom velikom tržištu i Srbiju za dolazak njihovih investitora", naglasio je Vučić.\nTakođe, kazao je da je velika čast za našu zemlju, što će sutra otvoriti Mumbajsku berzu, jer su je do sada veliki lideri otvarali i zatvarali.\n"Prošle godine bio je šeik Muhamed koji ima razmenu od 60 milijardi dolara sa Indijom, a mi sa 130 miliona dolara dobijamo takvu veliku privlegiju, što je velika čast", zaključio je Vučić.\nS indijskim privrednicima o uslovima za saradnju\nVučić je u Mumbaju informisao predstavnike indijskih kompanija zainteresovanih za ulaganja u Srbiju da je poslovna klima u našoj zemlji značajno bolja i da je podrška vlade za otvaranje novih radnih mesta naišla na veliko interesovanje nekih od najvećih evropskih kompanija.\nDirektor "Pinnacle industries" Sudir Mehta rekao je da su odnosi dve zemlje dobri, ali da je potrebno pojačati ekonomsku saradnju.\nKako je naveo, od 2013. do 2015. godine skoro dvostruko je uvećana trgovinska razmena između Indije i Srbije, ali to je nedovoljno s obzirom na mogućnosti dve zemlje.\nOn je naglasio da su indijski investitori zainteresovani za jačanje ekonomske saradnje i to naročito u oblasti infrastrukture, obnovljive energije, informacionih tehnologija, poljoprivrede, bankarstva i turizma, kao i naučno-tehničke i oblasti tekstilne industrije.\nPremijer Vučić je obavestio indijske privrednike o ekonomskim reformama koje je srpska vlada sprovela u poslednje dve godine, kao i o paketu ekonomskih mera za podršku stranim investitorima.\nPremijer je istakao da zbog ugovora o slobodnoj trgovini sa zemljama EU, CEFTA, Turskom, SAD, kao i zemljama Carinske unije Rusije, Belorusije i Kazahstana, Srbija danas predstavlja veoma interesantnu destinaciju za direktne strane investicije sa najvećim potencijalnim tržištem.\nIndijski privrednici smatraju da je Srbija, pored dobre investicione klime, i lokacijski veoma zanimljiva za njihove investitore zbog mogućnosti da za kratko vreme svoju robu dostave do evropskog i ruskog tržišta.\n(sreda, 11. jan 2017, 17:46)\nSrbija i Indija su već imali neke saradnje u poljoprivredi. Da podsetimo, naš traktor popularni ferdža i Indijski TAFI su ista vrsta traktora, čak neki njihovi traktori su dolazili na naša tržišta, kao i naši koji su prodavana na njihovom. Prostor za saradnju je ogroman i siguran sam da će se naći modalitet za bolju i uspešniju saradnju naše dve zemlje.\n(sreda, 11. jan 2017, 17:26)\nIndija je ogromno trziste samo treba da imamo dovoljno proizvoda koliko oni traze.\n(sreda, 11. jan 2017, 17:23)\nJačanje saradnje dve privrede može dovesti do pojačanog izvoza i našeg prosperiteta u svetu.\n(sreda, 11. jan 2017, 17:13)\nSamo ulaganje u poljoprivredu nasa zemlja bi mnogo ojacala i otvaralo bi se mnogo radnih mesta, poljoprivreda je pravi potencijal Srbije.\n(sreda, 11. jan 2017, 16:57)\nSa ovom saradnjom u oblasti poljoprivrede bi doslo do razvoja Vojvodine tako da treba zaista pokrenuti saraddnju.\n(sreda, 11. jan 2017, 16:52)\nSvaki susret i svaki razgovor može Srbiji doneti investicije, izvoz roba, prosperitet odnosa izmedju Srbije i Indije.\n(sreda, 11. jan 2017, 16:27)\nSaradnja sa Indijom na ovom polju bila bi od velikog značaja za našu državu, a imala bi uticaja i na razvoj srpskog sela.\n(sreda, 11. jan 2017, 16:25)\nZaista je ovo jako pozitivno i otvara nove mogucnosti\n(sreda, 11. jan 2017, 15:55)\nSaradnja na ovom polju je jako bitna za Vojvodinu.\n(sreda, 11. jan 2017, 15:52)\nMogućnosti su prezentovane, ostaje još rad na realizaciji.


Popović pred Bukurešt: Očekuje nas težak i izazovan meč | Gradski portal\nPopović pred Bukurešt: Očekuje nas težak i izazovan meč\nIzdvojeno, Rukomet, Sport\nFoto: ŽRK Budućnost Bemaks\nCSM Bukurešt je odličan tim sa vrhunskim pojedincima na svim pozicijama, ali Budućnost Bemax može da pruži dobro izdanje, ukoliko bude disciplinovana u napadu, te na potrebnom nivou u odbrani, koja će ponovo biti ključna, ističu u taboru Budućnosti.\n“Očekuje nas još jedan težak i izazovan meč za našu mladu ekipu koja stasava, a u prošlom kolu je pokazala da je spremna da odigra na dobrom nivou i u vreloj atmosferi kao što je bilo u Budimpešti. Parirali smo svih 60 minuta izuzetnoj ekipi kao što je Ferencvaroš, tako da očekujem isto i protiv Bukurešta. Imamo praktično isti sastav, u kojem neće biti Tatjane Brnović, ali se vraća Nikolina Vukčević. Vjerujem u veliku borbu svih 60 minuta, želimo da rastemo kroz utakmice. Nadam se da ćemo ispraviti greške koje su nam se dešavale u prvom meču u Bukureštu, koje smo pravile bez potrebe i da ne dozvolimo protivniku da stekne razliku zahvaljujući lakim golovima”, rekla je Bojana Popović trener Budućnosti.\nPrema njenim riječima ‘potreban je kontinuitet i disciplina tokom čitavog meča’\n“Neće biti lako, jer Bukurešt ima veliki broj zvijezda u timu. Naše mlade igračice su osjetile protivnika u prvom duelu, vjerujem da će sada njihov pristup biti opušteniji, bez tenzije, što nam je uvijek cilj. Djevojke su dobro radile ove sedmice i sigurna sam da će dati sve od sebe”, jasna je Popović.\nIvona Pavićević, krilna igračica, smatra da mora jedanko dobro da funkcionišu i napad i odbrana.\n“Očekuje nas težak meč protiv odličnog tima sa vrhunskim pojedincima na svim pozicijama. Moramo da budemo na nivou i u odbrani i u napadu. Odbrana je kao i uvijek najvažnija, ukoliko u tom segmentu pružimo dobro izdanje, prenijećemo dobar osjećaj i u fazu napada. Potrebno je da budemo pametne i disciplinovane u napadu, jer ekipa kao što je Bukurešt zna da kazni svaku grešku, lakim golovima. Pružićemo naš maksimum u ovom trenutku i mogu da najavim veliku borbu”, poručila je Pavićević.\nLijevi bek Ilda Kepić ističe da je ključ za pobjedu u ovom meču – odbrana.\n“Najvažnije je da budemo na visokom nivou u odbrani, te da golmani pruže dobro izdanje. Vjerujem u nas i u to da imamo šansu, iako je Bukurešt odličan tim. Sigurna sam da će sve djevojke pružiti maksimum, ukoliko bude tako, može se očekivati dobra utakmica”, rekla je Kepić.\nUtakmica u “Bemax areni” na programu je sjutra (subota) od 18 časova, bez prisustva publike, zbog epidemioloških mjera za suzbijanje koronavirusa.


Kurti izneo optužbe na račun ministra Vulina - Povezane vesti - Naslovi.net\nPremijer privremenih prištinskih institucija Aljbin Kurti izneo je danas niz optužbi na račun ministra unutrašnjih poslova Srbije Aleksandra Vulina. Kurti je izjavio da Vulin pripada zvanicnicima koji su, kako tvrdi, smatrali da bivši predsednik SRJ… »\nMinistar unutrašnjih poslova Aleksandar Vulin izjavio je danas da je Nacrt zakona o unutrašnjim poslovima prema odluci predsednika Aleksandra Vučića povučen kako bi se izbeglo krvoproliće i sukobi na ulicama Beograda. - Zakon je odličan i potreban… »\nBEOGRAD - Ministrar unutrašnjih poslova Aleksandar Vulin istakao je da je Srbija jasno rekla da je presuda Ivanu Todosijeviću neprihvatljiva i da ona mora da se poništi. „U pitanju je verbalni delikt. Todosijević je rekao svoje mišljenje o Račku… »\nMinistar unutrašnjih poslova Aleksandar Vulin izjavio je danas da je Nacrt zakona o unutrašnjim poslovima po odluci predsednika Republike Srbije Aleksandra Vučića povučen kako bi se izbeglo krvoproliće i sukobi na ulicama Beograd „Zakon je… »\nFoto: Printskrin Elta TV - Srbija ima pravo da helikopterima nadleće svaki deo svoje teritorije do administrativne linije i to su naše redovne aktivnosti. Naravno da je sada naše interesovanje dodatno pojačano za taj prostor i da nas brine što… »\nMinistar unutrašnjih poslova Srbije Aleksandar Vulin gostujući na TV Prva rekao je da helikopteri imaju pravo da nadleću gde god žele iznad teritorije Srbije. "Za mir je potrebno bar dvoje, a za rat je dovoljno da imate jednu budalu, a bojim se da mi… »\nBlic pre 19 minutajoš 36 povezanih\nNova ekonomija pre 19 minutajoš 14 povezanih\nBBC News pre 13 minutajoš 45 povezanih


RTS :: Juče sa kravama, danas trener Barselone\nFudbal Juče sa kravama, danas trener Barselone\nutorak, 14. jan 2020, 15:35 -> 17:20\nNovi trener Barselone Kike Setijen nije mogao da zadrži oduševljenje na promociji na mestu struke katalonskog kluba. Doskorašnji trener Betisa potpisao je ugovor sa "Blaugranom" na dve i po godine.\nSetijen je priznao da ni u najluđim snovima nije mogao da zamisli da će da vodi Barselonu.\n"Juče sam šetao pored krava u svom selu, a danas treniram najbolje fudbalere na svetu", izjavio je Setijen.\nŠpanski stručnjak je sa Barselonom potpisao ugovor do leta 2022. godine,a na klupi katalonskog tima nasledio je Ernesta Valverdea.\n"Želim da zahvalim upravi kluba, na prilici koju su mi pružali i poverenju koje imaju. Veoma sam emotivna osoba i ovo je poseban dan za mene. Uzbuđen sam zbog izazova koji je predamnom", rekao je Setijen.\nNovi trener Barselone i zvanično se upoznao sa igračima, koji su pozitivno reagovali na novo lice na čelu stručnog štaba.\n"Razgovarao sam sa igračima i oduševljen sam načinom na koji su reagovali. Ubeđen sam da ćemo se lako razumeti, jer mnoge stvari koje ćemo im predložiti, oni već znaju. Ipak, treba reči pretvoriti u dela na terneu, jer zahtevi i standardi ovog kluba to konstantno traže".\nSetijen je veliki ljubitelj Barselone i stila fudbala koji je u nju implementirao Johan Krojf.\n"Uživao sam posmatrajući Barselonu svih ovih godina. To je poseban klub i poseban fudbal. Još uvek nisam svestan šta znači biti trener najboljem fudbaleru na svetu. Ipak, obožavanje je jedna stvar, a posao i činjenje da svi znaju svoje uloge, druga", zaključio je Kike.\nDebi na klupi Barselone Setijen će upisati u nedelju na "Nou Kampu", gde Barsa dočekuje Granadu.\nBarselona potvrdila: Valverde bivši, Setijen novi trener\nValverdeu odzvonilo, Poćetino i Setijen kandidati za naslednika\nBarselona zove Alegrija\nTeška povreda Luisa Suareza\nVrelo leto u Barseloni, Kuman menja Valverdea?\nPovratak Čolovog Atletika, madridsko finale Superkupa\nZidan o Joviću: Dete koje želi da uči i naša budućnost\n"Podmornica" izlazi na površinu, preokret za pobedu protiv Sosijedada\nRajković najbolji golman u pet najjačih liga Evrope\nKipar: Suspendovani fudbalski mečevi zbog bombaškog napada\nŠalkeu derbi protiv Borusije Menhengladbah


U Srbiji će se uslovi za penzionisanje menjati sve do 2032. – Bankar.rs\nHome/MAKROEKONOMIJA/U Srbiji će se uslovi za penzionisanje menjati sve do 2032.\nI vlasti u Japanu takođe planiraju da povećaju starosnu granicu za penzionisanje državnih službenika, i to sa 65 na 70 godina starosti, a nove zakone imaju i Crna Gora, Hrvatska i Poljska. U narednih deset godina njihovi najstariji građani će moći u penziju sa navršenih 67 godina. Velika Britanija i Finska u međuvremenu će povećati granicu na 68 godina, piše Blic.\nZakon o penzijskom i invalidskom osiguranju izmenjen je 2014. godine. Od tada se za žene svake godine menjaju uslovi za penziju, i to po pravilu da se starosna granica pomera u rasponu od dva do šest meseci godišnje. Tako će biti sve do 2032. kada će dame moći da idu u penziju sa 65 godina starosti, što je dve godine kasnije nego danas, navodi Blic.\nS druge strane, muškarci u starosnu penziju u 2021. godini idu po starom – sa 65 godina života i 15 godina staža upisanog u radnu knjižicu. Ima međutim, promena u ostvarivanju prava na prevremenu penziju.\nA kako su Nemci došli do svoje računice da bi starosnu granicu za odlazak u penziju trebalo podići na 69 godina? U aprilu je nekoliko nemačkih ekonomskih instituta iznelo ovaj predlog uzimajući u obzir opterećenost državnog budžeta zbog pandemije. Oni su u prolećnom izveštaju za Saveznu vladu naveli da bi takav korak doneo dvostruku korist – s jedne strane, povećali bi se prihodi penzijskog osiguranja, a s druge strane, više ljudi bi bilo dostupno za tržište rada.\n“Do sada neprekidno rastući očekivani životni vek podrazumeva sve duže trajanje penzije dok periodi plaćanja doprinosa ostaju konstantni. Zato je logično povećanje starosne granice od 67 godina za odlazak u penziju”, glasi obrazloženje Bundesbanke.\nGranica penzije Promene\nPregled štampe - nedelja 16.05.2021.


Koliko vremena deca treba da provode ispred TV-a? - My Cup of Tea\n27 Oktobar, 2016 1 0\nDa li se to ispostavilo da je sve ono što smo naučili o kontrolisanju vremena koje naša deca provode ispred malih ekrana pogrešno? Nedavno je objavljen novi set pravila od strane pedijatara kada je u pitanju dečija izloženost digitalnim medijima i primećujemo velike promene.\nU okviru novih preporuka za 2017. godinu, pedijatri su izmenili svoje ranije teorije, i odbacili ,,manje je više“ model koji je preporučivao stroga ograničenja kada je u pitanju vreme provedeno ispred ekrana. Nova strategija podrazumeva više ,,iznijansirani“ pristup, koji priznaje kvalitet određenih medija i ne misli da je svaki tren proveden za televizorom ili kompjuterom uzaludan.\nRanije su pravila bila prilično jednostavna: ne više od dva sata za ekranom za decu iznad dve godine. Novi predlozi uvode starosne grupe i priznaju pozitivne aspekte korišćenja medija. Za decu ispod dve godine i dalje važi da ih ne bi trebalo izlagati ekranima uopšte, jer dokaza o koristi medija u to doba još uvek nema.\nZa starije klince, upotreba medija bi trebalo da bude ograničena na ,,program visokog kvaliteta“ koji je prikladan za njihove godine i koji je edukativan. Trebalo bi da može da poboljša kognitivnu sposobnost, kao i da podstiče pismenost i društvenost kod dece. Kako sve više rastu, roditeljima se savetuje da nastave da nadgledaju upotrebu medija svojih najmlađih, te da ograničavaju vreme koje provode upražnjavajući zabavne medije, a da ohrabruju korišćenje onih koji olakšavaju učenje i rad domaćih zadataka.\nOno sa čim se svi jednoglasno slažu (a što i mi podržavamo) je da digitalno vreme nikada ne sme da zameni zdrave aktivnosti poput razgovora licem u lice ili sna. Kako se medijski pejzaž menja, važno je proceniti vreme provedeno za ekranom i imati na umu da bi medije trebalo da koristimo kao oruđe koje će poboljšati kvalitet naših života.\nEvo šta je zajedničko roditeljima uspešne dece\n23 stvari koje razumeju samo sestre


Kontrolne liste, u skladu sa Zakonom o inspekcijskom nadzoru ("Sl. glasnik RS", br. 36/2015) jesu dokumenti koji sadrže spisak prioritetnih pitanja, provere i drugih radnji za koje je inspekcija ovlašćena, određenih prema težini mogućih štetnih posledica u određenoj oblasti saglasno pravilima o proceni rizika, predmetu i obimu provere.\nObrasci konačnih kontrolnih listi objavljuju se na internet stranici inspekcije i primenjuju se u postupku redovnog inspekcijskog nadzora.\nSvrha objave jeste prevencija, edukacija i informacija nadziranim subjektima da unapred tačno znaju koje su njihove obaveze i šta treba da urade da bi svoje postupanje uskladili sa propisima i sprečili štetu, i šta će konkretno inspektor da kontroliše.\nNadzirani subjekat može dostaviti inspekciji izveštaj o samoproveri ispunjenosti zahteva iz kontrolne liste i samoproceni rizika, koje je sproveo saglasno sadržini kontrolne liste i pravilima o proceni rizika.\nUz ovaj izveštaj, nadzirani subjekat inspekciji prilaže i odgovarajuću dokumentaciju, odnosno drugi materijal kojim se potkrepljuju nalazi iz izveštaja. Izveštaj ne može zameniti nalaze inspekcijskog nadzora, ali može prilično da pomogne inspekciji u utvrđivanju činjenica, rizika i stanja stvari.\nLažno prikazivanje ili prikrivanje činjenica u izveštaju povlači sa sobom odgovarajuće pravne posledice zbog sastavljanja isprave neistinite sadržine radi dovođenja nadležnog organa u zabludu i stavljanja nadziranog subjekta u povoljniji položaj.\nOvde možete preuzeti kontrolne liste:\nKontrolne liste osnovna škola\nKontrolna lista srednja škola\nKontrolne liste srednja škola sa domom učenika\nKontrolne liste visokoškolske ustanove i ustanove učeničkog i studentskog standarda\nKontrolne liste predškolska ustanova\nIzvor: Vebsajt Ministarstvo prosvete, nauke i tehnološkog razvoja, 04.04.2016.


"Spartak je pokazao da je ozbiljan tim, na papiru je bio slabiji, pa je izbacio Legiju. Imaju lokalne igrače, iskusne, neće biti ništa lakše nego u prethodnim duelima u kvalifikacijama za Ligu šampiona. Respektujemo ih i adekvatno ćemo se pripremiti za njih", rekao je Milojević.\n"Teže onom što svi hoće, imaju brze i fizički jake igrače. Nisu menjali tim iz prošle sezone, to je ono što treneri vole... Moramo da budemo oprezni".\n"Ne slažem se sa takvim navodima, nismo favoriti", staloženo je konstatovao Milojević.\nNa pitanje da li su dueli sa ekipom iz Trnave, zbog velikog uloga - jesen u Evropi, najvažniji u sezoni, Milojević je u svom stilu odgovorio:\n"Svaka naredna utakmica je meč sezone. Način takmičenja je takav, igraju se dva poluvremena, u Beogradu i Trnavi i mnogo je specifičnije nego u prvenstvu. Ipak, za nas iz stručnog štaba ništa nije tako, za nas je najvažnija ona naredna".\nUpitan da, u slučaju da je novinar, kako bi najavio meč sa Spartakom, Milojević je istakao naslov "Dođite na Marakanu i podržite nas".\n"Nikakva obećanja od mene nećete čuti, kao i prošle sezone. Samo ću tražiti od mojih igrača da ostave "srce na terenu"", zaključio je Milojević, uz napomenu da respektuje i Salcburg, mogućeg rivala u plej-ofu za Ligu šampiona, ali da mu je u ovom trenutku najvažniji Spartak.\nPrva utakmica 3. kola kvalifikacija za elitno evropsko klupsko nadmetanja Crvena zvezda - Spartak igra se u utorak od 20.30 na stadionu "Rajko Mitić".


U Kristalnoj dvorani hotela Hyatt, 27. februara 2020. godine proglašen je osmi po redu EY Preduzetnik godine™ . Prestižna nagrada, koju dodeljuje revizorsko-konsultantska kompanija EY (Ernst&Young) ove godine, uručena je gospodinu Zoranu i Nikoli Anđelkoviću, vlasnicima kompanije Anđelković AL. Pobednicima su nagradu uručili predsednik ovogodišnjeg nezavisnog žirija, Darko Budeč i Ivan Rakić, Rukovodeći Partner kompanije EY za Srbiju, Crnu Goru i Bosnu i Hercegovinu.\nRevizorsko – konsultantska kompanija EY (Ernst&Young) je, pored glavne nagrade, uručila priznanja Dejanu Blagojeviću, osnivaču i vlasniku kompanije Propulzija u potkategoriji EY Brzorastući Preduzetnik godine™, a Ivan Perčić i Ksenija Perčić Albunović, ispred kompanije Suncokret, odneli su priznanje u potkategoriji EY Inovativni Preduzetnik godine™.\nPobednici , finalisti i žiri Programa EY Preduzetnik godine\nIzbor za najuspešnijeg preduzetnika u protekloj godini, o kome je odlučivao nezavisni žiri, održan je 27. februara u Kristalnoj dvorani hotela Hyatt Regency u Beogradu, a ime ovogodišnjeg pobednika je na svečanoj ceremoniji saopštio Darko Budeč, osnivač i vlasnik kompanije Buck, prvi nosilac nagrade EY Preduzetnik 2012. godine i predsednik ovogodišnjeg nezavisnog žirija.\n- Večeras imamo čast da budemo okruženi ljudima koji nisu ustuknuli kada je malo ko verovao u njihove poslovne ideje. Samo u ovoj godini u programu EY Preduzetnik godine učestvovalo je 30 kandidata ispred 24 kompanije koje su ostvarile preko 12 milijardi dinara u prihodima protekle godine , a naš tim proputovao je čitavu Srbiju kako bi sve ove inspirativne priče pretočio u kvalitetne nominacije. Ovih 8 godina programa pokazalo nam je da se vera u ideju i mnogo truda zaista isplati. Drago mi je što mogu da kažem da večeras sedimo sa dve stotine upornih, najupornijih i veličamo njihov uspeh, koji je mnogo više od puke sreće! - izjavio je Ivan Rakić, rukovodeći partner kompanije EY za Srbiju, Crnu Goru i Bosnu i Hercegovinu.\nKao nosilac priznanja EY Preduzetnik godine 2019, Zoran i Nikola Anđelković, predstavljaće Republiku Srbiju na izboru za Svetskog EY Preduzetnika godine TM , u junu mesecu u Monte Karlu.\nDarko Budeč, Zoran Anđelković, Nikola Anđelković i Ivan Rakić\nPored dobitnika priznanja, u finalu su se za glavnu nagradu po odluci nezavisnog žirija našli su se Braineering (Nikola Selak i Nemanja Cvetkov), Capriolo (Lajoš Brindza), Kondor (Slaviša Janjušević), Sena (Dragan Senić) i Dragana Janjić i Maja Aleksić Ilić (Vinarija Aleksić).\nProgram EY Preduzetnik godine tradicionalno je podržan i od strane Ministarstva Privrede, Radio Televizije Srbije, magazina Bizni &Finansije i poslovnog portala eKapija.\nOVO JE DOBRA VEST I ZA DIREKTORE I ZA RADNIKE Deloitte: Poljuljano poverenje finansijskih rukovodilaca se lagano stabilizuje\nOTKAZI NEĆE ZAOBIĆI NI VOL STRIT "Radna mesta u mnogim sektorima biće nesigurna"


Dr Dušica Smiljanić Miljković, neurolog, Beograd - 063 687 460\nDr Dušica Smiljanić Miljković, specijalista neurologije u Beogradu je lekar sa više od dve decenije iskustva rada sa pacijentima iz polja neurološke patologije. Svoje znanje nadograđivala je kroz učešće u mnogobrojnim radionicama, kursevima i seminarima iz polja neurologije. Radila je kao šef odeljenja inenzivne nege Kliničko bolničkog centra Zemun i kao specijalista neurologije u Kliničko bolničkom centru Bežanijska Kosa kao i Kliničkom Centru Srbije. Angažovana je i u privatnoj praksi a kroz svoj svakodnevni rad sa pacijentima vrši kompletan neurološki pregled i dijagnostiku. Pored toga, posebno je obučena za vršenje doppler dijagnostike krvnih sudova vrata i glave i elektroencefalografije (EEG).\nNeurološka služba, Kliničko bolnički centar Zemun, Beograd od 2005\nŠef odeljenja intenzivne nege\nAutor i koautor većeg broja naučnih publikacija u domaćim i stranim časopisima.\nZakažite pregled kod Dr Dušica Smiljanić Miljković


Budžet: 205.000 USD\nPeriod implementacije: u toku\nProgram „Pokreni se za posao“ pomaže ljudima koji žele da pokrenu ili unaprede sopstveni biznis. Svi građani sa dobrom poslovnom idejom iz cele Srbije mogu da postanu korisnici ovog programa. Putem ovog programa, koji sporovodi udruženje građana ENECA iz Niša, kompanija Philip Morris dodeljuje bespovratna sredstva za kupovinu neophodne opreme za poslovanje. Osim sredstava za kupovinu opreme, budućim preduzetnicima su obezbeđene poslovne i stručne obuke, kao i stalna savetodavna pomoć od strane ekonomskih stručnjaka.\nOsmi ciklus programa Pokreni se za posao je uspešno završen. Na osnovu ekonomskih i socijalnih faktora donešena je odluka o dodeljivanju granta za 105 korisnika programa.


Vučić: Dogovorili smo sa SPS-om pripremu političkog sporazuma za budućnost\nPolitika Autor:Gordana Petkovic26. okt. 202118:38 > 18:57\nLider Srpske napredne stranke Aleksandar Vučić rekao je da su na današnjem sastanku sa delegacijom SPS-a dogovorili formiranje stalne radne grupe koje će koordinirati političko delovanje između dve partije u preduzbornom procesu, kao i da je dogovoren politički sporazum o delovanju nakon izbora.\n„Dogovorili smo pripremu političkog sporazuma za budućnost i kako i na koji način da delujemo zajedno, da osiguramo nastavak reformi“, rekao je Vučić nakon sastanka koji je održan u sedištu naprednjaka.\nOno što je najvažnije, kako je rekao, da postoji dobra volja u obe političke partije da nastave sa saradnjom.\nDačić: Dok sam živ nećemo protiv Vučića\nPivljanin o zajedničkoj listi SNS i SPS: Dačić hoće sebe da sačuva kod Vučića\n„Sa delegacijom SPS-a razgovarano je o politici koju treba da vodimo i kako Srbija treba da izgleda“, rekao je on.\nVučić je rekao da je dogovoreno formiranje stalne radne grupe koja treba da radi na usaglasasavanju svih daljih akcija, „saradnje u samom izbornom procesu, medijskog predstavljanja, rezultata koje smo postigli“.\n„Naša saradnja biće nastavljena, a u kom obliku i formi, biće odlučeno u narednom periodu“, istakao je lider SNS-a.\nVučić je naveo i kako je Ivica Dačić rekao da je za SPS jedino prihvatljivo da kandidat SNS-a bude upravo on.\n„Nismo dogovorili sve. Dačić je rekao da je za SPS, ako bi imali zajedničkog kandidata, da kandidat SNS-a budem ja. Vulin je rekao nešto ranije da neće da podrži kandidata, ako to ne budem ja. Moramo da vidimo kako ćemo da napravimo liste da bi se suprotstavili tajkunima“, rekao je Vučić.\nDodao je i da se nastavljaju pripreme za Skupštinu SNS, koja će biti održana 13. novembra i da će to biti prilika da izađu sa programom „Srbija 2030“.\nDelegacija Srpske napredne stranke, na čelu sa predsednikom Aleksandrom Vučićem sastala se danas oko 17 časova sa delegacijom SPS, koju predvodi lider socijalista Ivica Dačić kako bi razgovarali o saradnji dve stranke na predstojećim izborima.\nVladan Zagrađanin, Ivica Dačić, Žarko Obradović, Đorđe Milićević, Aleksandar Antić i Novica Tončev Foto:Dragan Mujan/Nova.rs\nSastanak se održao u sedištu naprednjaka na Novom Beogradu, a sastanku, pored lidera SNS i SPS, prisustvovali su potpredsednik SNS Miloš Vučević, predsednik Izvršnog odbora SNS Darko Glišić, potpredsednik Glavnog odbora SNS Aleksandar Šapić, predsednik GO SPS Aleksandar Antić.


Namenjen osobama starijim od 16 godina, hotel stavlja akcenat na vrhunsku svakodnevnu zabavu i animaciju, podredivši sve mladima i dobrom provodu. Sa uslugom na bazi Ultra Ill inclusive, idealan je za parove, posebno one koji žele da provedu svoj medeni mesec na nezaboravan način, uz specijalan „Anglemoon“ koncept, ali je odlična opcija i ako ste odlučili da letujete sa prijateljima. U mnogim luksuznim hotelima gosti imaju ličnog asistenta, a u hotelu Adam Eve 5* imaju ličnog anđela, koji brine o gostima i ispunjava im sve želje. Kako spoljnim, tako i unutrašnjim dizajnom, ovaj hotel se izdvaja u odnosu na druge svojim mladalačkim i modernim doživljajem, sa uslugom koja je u svako smislu vrhunska.\nKada se na Belek spusti noć, prozori na hotelu obasjani su raznobojnom svetlošću, a tada počinju i noćni program i animacija sa poznatim imenima DJ muzičke scene. Ni preko dana ne manjka zabave za mlade i sve one koji se tako osećaju. Pet otvorenih bazena, ogroman wellnes & spa centar bogat sadržajima, i na kraju, ali nikako najmanje važno, 300m duga peščana plaža sa dokom. S druge strane, ako ni to nije dovoljno vašem avanturističkom duhu, hotel je na samo kilometar udaljenosti od centra Beleka, pa odmor možete iskoristiti i da se upoznate sa malim gradskim centrom, prošetate, obezbedite suvenire za drage prijatelje i dodatne uspomene sa letovanja.


ISPITIVANJE RADNE OKOLINE – Anahem doo\nIspitivanja iz oblasti bezbednosti i zdravlja na radu obavljaju se po utvrđenoj metodologiji preventivnih i periodičnih ispitivanja uslova radne okoline a na osnovu licenci izdatih od strane Ministarstva za rad, zapošljavanje, boračka i socijalna pitanja. Ispitivanja iz ove oblasti regulišu brojni nacinonalni, evropski i međunarodni propisi i preporuke\nPreventivnim i periodičnim ispitivanjima uslova radne okoline proverava se i utvrđuje da li su na radnom mestu primenjene mere bezbednosti i zdravlja na radu utvrđene propisima iz ove oblasti, tehničkim propisima i standardima.\nUtvrđivanje mikroklimatskih parametara (određivanje temperature, brzine strujanja i relativne vlažnosti vazduha na radnom mestu);\nUzorkovanja i merenja hemijskih štetnosti u vidu gasova, para, dimova i prašine, u zoni disanja radnika na radnom mestu;\nMerenja fizičkih štetnosti (buka, vibracije i štetna zračenja – osim jonizujućih zračenja) u prostoru radnog mesta;\nMerenje osvetljenosti na radnom mestu.\nIspitivanje bioloških štetnosti u radnoj okolini\nKontrola mikrobiološke čistoće radnih površina i ruku radnika u objektima za poslovanje hranom – brisevi sa radnih površina, procesne opreme, ruku i mantila radnika.


AMERIČKA AMBASADA UPOZORILA: Državljani SAD da napuste Rusiju “odmah” | Serbiantimes.info\nAMERIČKA AMBASADA UPOZORILA: Državljani SAD da napuste Rusiju "odmah"\nAmerička ambasada u Moskvi pozvala je svoje državljane da razmotre hitan odlazak iz Rusije, s obzirom da neke aviokompanije otkazuju letove, dok pojedine zemlje zatvaraju vazdušni prostor za ruske avione, prenosi NewsMax.\n„Američki državljani trebalo bi da razmotre hitan odlazak iz Rusije komercijalnim opcijama koje su i dalje dostupne“, navodi se u saopštenju američke ambasade.\nAmerički zvaničnici su prethodnih nedelja pozivali Amerikance da ne putuju u Rusiju i upozoravali da američka vlada ne može da pomogne u evakuaciji iz te zemlje.\nUpozorenje dolazi nakon što je Vladimir Putin pripremio ruski arsenal nuklearnog odvraćanja, ukazujući na sankcije koje su uvele SAD i druge zemlje NATO-a.\n„Ova konkretna odluka nije odgovor na situaciju u Ukrajini, čak ni na ono što se trenutno dešava u Ukrajini, već kao odgovor na američku spremnost da primeni sankcije“, rekao je Andrej Ilarionov, viši saradnik Centra za bezbednosnu politiku u Vašingtonu.\nIlarionov je hitno pozvao Bajdenovu administraciju da aktivira američki arsenal nuklearnog odvraćanja.\n„To bi trebalo da bude potpuno isto“, rekao je on. „Trebalo bi staviti sav nuklearni arsenal Sjedinjenih Država i NATO-a u stanje najviše pripravnosti – barem jednak odgovor na ono što je Putin uradio.\nAmbasada je preporučila Amerikancima da utvrde planove o tome kako da napuste Rusiju ako to bude potrebno.\nU savetu se Amerikancima poručuje da ne putuju u Rusiju „zbog stalnih tenzija duž granice sa Ukrajinom, potencijala za uznemiravanje protiv američkih državljana, ograničene mogućnosti ambasade da pomogne američkim građanima u Rusiji, COVID-19 i povezanih ograničenja ulaska, terorizma, uznemiravanja od strane bezbednosnih zvaničnika ruske vlade i proizvoljnog sprovođenja lokalnog zakona“.\n„Pregledajte svoje lične bezbednosne planove. Nosite ispravnu identifikaciju, uključujući američki pasoš sa aktuelnom ruskom vizom“, saopštila je ambasada.\nIzvor: NewsMax Foto: Wikimedia Commons\nRelated Topics:Amerikaamerička ambasadaamerikanci u rusiji


Sijarto: Podrška nastavku pregovaračkog procesa Crne Gore\nIzvor: Radio Televizija Vojvodine, 12.Maj.2020, 17:53\nMađarska ostaje privržena evropskoj budućnosti Crne Gore i dalje će snažno podržavati nastavak pregovaračkog procesa, uključujući i zatvaranje šest poglavlja koja su tehnički već sada spremna, izjavio je danas mađarski ministar spoljnih poslova i trgovine Peter Sijarto.\nCrnogorski predsednik Milo Đukanović razgovarao je danas u Podgorici sa šefom mađarske diplomatije i zahvalio Mađarskoj na pažnji prema Crnoj Gori i u okolnostima pandemije i na donaciji medicinske >> Pročitaj celu vest na sajtu Radio Televizija Vojvodine << zaštitne opreme koju je uručio Sijarto.\n"Ukazao je na poslednje pokazatelje o stanju epidemije na nacionalnom nivou, uz ocenu da situacija ulazi u mirniju fazu, kao i da su državne institucije potvrdile visok nivo funkcionalnosti, efikasnosti i posvećenosti", saopšteno je iz kabineta Đukanovića.\nNavodi se da je Đukanović kazao da je pred Crnom Gorom faza ekonomskog oporavka, tokom koje će napori biti usmereni na što je moguće veće smanjenje očekivanih gubitaka u uslovima poremećaja na globalnom planu, koji naročito pogađaju ekonomije usmerene na turizam i usluge, kao što je crnogorska.\n"Sijarto je iskazao zadovoljstvo mogućnošću da dođe u Crnu Goru, prijateljsku zemlju, i uruči opredeljenu pomoć mađarske vlade. Čestitao je na rezultatima ostvarenim u borbi protiv pandemije, što potvrđuje mali broj zaraženih i sačuvano zdravlje crnogorskih građana, i uputio najbolje želje za uspeh u oporavku ekonomije", navodi se u saopštenju.\nU kontekstu evropskih integracija, Đukanović je zahvalio Mađarskoj na kontinuiranom potenciranju važnosti integracije Zapadnog Balkana u Evropsku uniju.\nDdaje se da je naglasio važnost strateškog pristupa EU prema regionu Zapadnog Balkana.\nSijarto je Đukanoviću preneo pozdrave premijera Viktora Orbana, kao i poziv Budimpešte da na jesen zvanično poseti Mađarsku, što je on prihvatio.\nRadio 021: Mađarska povukla ambasadore u pet država koje su kritikovale stanje u toj zemlji


Sadik nastavio da rešeta, Partizan polako trlja ruke: Fale još samo dva gola za ostvarenje bonusa – BGD Novine\nSadik nastavio da…\n17/08/21 | 00:07 ≫ 01:06\nAlmerija je slavila na početku nove sezone Segunde\nNastavio je Umar Sadik tamo gde je stao prošle sezone! Bivši fudbaler Partizana bio je strelac prvog pogotka za Almeriju na meču protiv Kartahene u okviru prvog kola španske Segunde, čime je faktički otvorio put ka pobedi i mestu na čelu tabele – 1:3 (0:2).\nNigerijac je tako samo potvrdio da se nalazi u fantastičnoj formi, pošto je na poslednjem prijateljskom meču protiv Betisa postigao dva pogotka.\nPodsetimo, u prethodnoj takmičarskoj godini ukupno je 22 puta postizao golove za Almeriju u svim takmičenjima, a ovo mu je bio 23. pogodak od od, što znači da mu nedostaju još dva kako bi Partizan “zaradio” svoj bonus.\nDo prvog gola od zvaničnog početka sezone došao je u 19. minutu na asistenciju Hozea Karlosa Laza. Almerija je duplirala prednost u 35. minutu preko Ramazanija, a u 42. minutu je postigla i treći gol koji je poništen naknadno zbog ofsajd pozicije.\nU drugom poluvremenu je duhove uspeo da uzburka Luna u 49. minutu kada je smanjio na 2:1, ali je Ramazani otklonio sve dileme na oko pola časa pred kraj meča kada je vratio Almeriju na dva gola razlike.\nVideo: Prvi pogodak Stevanovića: Vojvodina dolazi do izjednačenja\nZvezda lansirala ponoćno iznenađenje: Crveno-beli doveli igrača Zenita!


Škola stranih jezika Helen Doron Early English Beograd\nStevana Markovića 11, 11080 Zemun\nKontakt Škola stranih jezika Helen Doron Early English - Beograd\nHelen Doron je franšizni lanac škola stranih jezika koji funkcioniše skoro 15 godina na više lokacija u Beogradu. Nude 10 različitih kurseva engleskog jezika za decu od 3 meseca do 14 godina starosti po nekoliko programa. Najpoznatiji su sledeći:\n-Helen Doron Early English je metod učenja engleskog jezika kao maternjeg. Zasniva se na simuliranju engleskog govornog okruženja u kome deca na prirodan način usvajaju drugi jezik kroz aktivno učešće na času, kroz igru, pesmu i druženje sa svojim vršnjacima. Ove aktivnosti promovišu zadovoljstvo sticanja novih sposobnosti, povećavajući angažovanje i motivaciju kod dece svih uzrasta. Predavači prolaze kroz intenzinu obuku i imaju konstantnu podršku kao i pristup novim sredstvima za učenje kako bi održavali časove novim i zanimljivim tokom cele godine. Deca koja pohađaju Helen Doron školu počinju da pričaju i razumeju engleski jezik sa uživanjem kakvo nikad nećete videti na konvencionalnim časovima. Za najmlađe do četiri godine prisustvo jednog roditelja na ovim časovima je obavezno.\n- Helen Doron Teen English je program usklađen sa evropskim standardima za učenje jezika (CEF). Postižu se nivoi A2, B1, B1+ i B2, a uzrast koji pokrivaju je od 12 do 18 godina.\nSve grupe su od 4-oro do 8-oro dece, časovi se održavaju u zabavnom, bogatom i motivišućem okruženju za sve uzraste.\n- Pearson Tests of English - za polaznike koji žele da imaju međunarodni sertifikat znanja engleskog jezika, mogu se testirati prema Pearson Tests of English (PTE) u Helen Doron centrima za podučavanje, koji su licencirani za izvođenje PTE testova.\n- PTE Young Learners (za decu uzrasta od 8 do 13 godina)\n- PTE General ( od 12 do 17+), svi nivoi.\nU školi stranih jezika Helen Doron kao vrlo bitne ističu izuzetne materijale koji se koriste u učenju: Early English materijali obuhvataju deset godišnjih nivoa (svaki se sastoji od knjiga i pratećih CD-a, spakovanih u atraktivnu torbicu). Do školskog uzrasta savladava se isključivo govorni jezik, a školski uzrast dece paralelno uči čitanje, pisanje (uz dodatne radne sveske za mlađe školarce) i gramatiku jezika koji su već progovorila.\nŠkolska godina počinje 1. septembra i traje do kraja juna, a predupis se vrši od maja za narednu školsku godinu. Za buduće polaznike se organizuju i besplatni demo časovi ili testiranja u istom periodu. Svi zaintresovani mogu da se jave, dođu, vide materijal i prisustvuju časovima sa svojom decom.\nBroj besplatnog call centra škole Helen Doron je 0800 333 000.\n0800/333-000 0800/333-XXX Klikni na XXX da vidiš ceo broj


Večeras Evropska noć muzeja u MSU RS\nIzložbama, koncertima i raznovrsnim programom za sve generacije u Muzeju savremene umjetnosti Republike Srpske u Banjaluci večeras će biti obilježena tradicionalna manifestacija "Evropska noć muzeja".\nPredstavnici Muzeju savremene umjetnosti Republike Srpske najavili su da će program obilježavanja "Evropske noći muzeja" početi u 20.00 časova izložbom "Teme i ideje modernog srpskog slikarstva" i koncertom "Džez poezi kabarea".\nNakon toga predviđen je tridesetominutni performans "Ineks cirkus teatra", koji sadrži elemente plesa, akrobatike i žongliranja, a doprinos u zabavnom dijelu manifestacije daće i banjalučki di-džejevi.\nŠef regionalne kancelarije Delegacije Evropske unije u Banjaluci Aleksandra Vagner rekla je da će Banjaluka u subotu uveče pokazati da ima svoje mjesto na evropskoj sceni kulture i umjetnosti.\nOna je rekla da je manifestaciju podržao šef Delegacije EU u BiH Lars Gunar Vigemark, koji će otvoriti "Evropsku noć muzeja" u Banjaluci i obratiti se publici na početku programa.\nPortparol kompanije "M:tel" Milica Stojaković rekla je da je ta kompanija prijatelj ove manifestacije koja ima kulturni i društveni značaj.\nManifestacija se održava povodom 18. maja - Međunarodnog dana muzeja, koji je ustanovio Međunarodni savjet muzej (ICOM) i svake godine je fokusiran na različitu muzejsku temu.\n"Evropska noć muzeja" u Banjaluci organizuje se pod pokroviteljstvom Savjeta Evrope i UNESCO-a, a podršku u realizaciji manifestacije pružili su Specijalno predstavništvo EU u BiH, Ministarstvo prosvjete i kulture Republike Srpske, Grad Banjaluka i brojne kompanije.\n"Evropska noć muzeja" se istovremeno održava u više od 3.500 evropskih muzeja.


TV Banat / UNAPREĐENJE POLOŽAJA OSI U PLANDIŠTU\n15:03 PONEDELJAK, 20. 01. 2020. - 15:03 Autor: Marija Trišić\nCentar za socijalni rad opštine Plandište danas je zvanično dobio u vlasništvo kombi vozilo za potrebe prevoza osoba sa invaliditetom, u invalidskim kolicima. Vozilo je donacija Evropske Unije u okviru projekta „Sagradimo dom zajedno“ koji implementira Kancelarija Ujedinjenih nacija za projektne aktivnosti UNOPS u Srbiji.\nNa teritoriji opštine Plandište, prema evidenciji Centra za socijalni rad ima oko 300 osoba sa invaliditetom, od čega 50-oro dece, ali je njihov ukupan broj znatno veći. Svi oni ubuduće će mnogo lakše ostvarivati sve svoje potrebe, jer je Centar za socijalni rad dobio specijalizovano kombi vozilo za prevoz lica u invalidskim kolicima. Do sada su na raspolaganju imali samo sanitet, koji je korišćen isključivo za njihov prevoz do ambulanti, a sad će moći mnogo više od toga.\n“Oni imaju i druge potrebe, ako i svi ostali koji nemaju nikakav invaliditet – imaju želju da izađu, da odu u pozorište, na koncerte, pesničke večeri, imaju pootrebu da odu na sud, kod notara, kod frizera… Ovo je prvo vozilo na teritoriji opštine Plandište koje će biti isključivo za njihove svrhe”, objašnjava direktorka Centra za socijalni rad Đurđevka Tafra.\nVozilo je donacija EU u okviru projekta „Sagradimo dom zajedno“ koji implementira Kancelarija UN za projektne aktivnosti UNOPS u Srbiji.\n“Krajem avgusta se održao prvi sastanak, evo danas je 20.januar i vozilo je već iza nas. Naša cela opština, čitava teritorija opštine jedna je od najstarijih na teritoriji Vojvodine, i imamo dosta osoba sa invaliditetom. Ovo je bilo zaista neophodno, i verujem da će i ljudima iz Centra za socijalni rad mnogo značiti, kao što i nama znači”, ističe predsednik opštine Jovan Repac.\nUz rampe koje su postavljene na većini javnih institucija, ovo vozilo značajno će olakšati položaj osoba sa invaliditetom na teritoriji opštine. Unapređenja u ovoj oblasti se nastavljaju, i nakon rampi potrebno je i dodatno prilagođavanje pojedinih objekata.\n“Što se tiče Centra za socijalni rad, on ima rampu, i opštinske zgrade su sada obezbeđene, obezbeđena je i bela zgrada u centru Plandišta, samo prilaz. Međutim, tu imamo problem stepeništa, i videćemo sa spoljne strane da se uradi neki lift ili pokretna rampa. S obzirom na to da su stepenice kružne i da to nije jednostavno izvesti, moraće sa spoljne strane, jer tu imamo i biblioteku. Dom zdravlja ima rampu, vatrogasci su u prizemlju, eventualno još treba obezbediti policiju”, navodi predsednik opštine.\nOvo nije jedina donacija EU opštini Plandište, jer je kroz dosadašnju saradnju krov nad glavom dobilo je deset romskih porodica, a već se razgovara i o novim projektima.\nŠto se tiče voznog parka opštinskih institucija, preko IPA projekta obezbeđen je još jedan kombi, odnosno minibus, a nedavno je i Dom zdravlja dobio novi sanitet kao donaciju Gaspromnjefta i Wind parka Plandište.


Prespanski sporazum: Sve su oči uprte u Atinu\nNedavna politička dešavanja u Grčkoj i glasanje o poverenju vladi Alexisa Tsiprasa usko se prate u Skoplju, jer će to imati direktan uticaj na Prespanski sporazum, za koji se očekuje ratifikacija grčke strane.\n“Ratifikacija Prespanskog sporazuma od strane grčkog parlamenta nije lak proces, s obzirom na poziciju opozicije u njemu. Svaki politički proces ima svoje poteškoće. Biće brojnih debata. Vidjet ćemo kako to ide,“ izjavio je sinoć Nikola Dimitrov, ministar vanjskih poslova Sjeverne Makedonije.\nPrema njegovim rečima, uprkos tvrdnjama najveće opozicione stranke, VMRO-DPMNE, dve susedne zemlje o pitanju imena nisu mogle da postignu bolji dogovor od ovog.\nMersim Maksuti, profesori na Univerzitetu u Tetovu, optimista je da će grčki parlament ratifikovati Prespanski sporazum i da taj proces neće biti uništen.\n„Ako grčki parlament ne ratifikuje Prespanski sporazum, onda će ustavni amandmani koje smo ratifikovali biti poništeni i sve će se vratiti kao što je bilo ranije. Mislim da će grčki parlament uspeti osigurati potrebne glasove za odobrenje ovog sporazuma,“ kaže Maksuti./IBNA


Vesić: Uprkos obilnim padavinama, gradske službe uradile odličan posao na čišćenju snega | Grad Beograd\nVesić: Uprkos obilnim padavinama, gradske službe uradile odličan posao na čišćenju snega\nsreda, 9. januar 2019.\nNaš posao je da ulice prvog prioriteta u svakom trenutku budu potpuno čiste kako bi gradski prevoz funkcionisao nesmetano, što i jeste slučaj jer nemamo skraćenih linija. Od početka zime u Beogradu je palo oko 76 centimetara snega, što je više nego na Zlatiboru, ali i 20 centimetara više nego za čitavu prošlu zimu u našem gradu. Uprkos tome, Zimska služba „Beograd-puta” izlazi na kraj sa svim problemima, rekao je zamenik gradonačelnika Goran Vesić gostujući na Televiziji „Hepi”.\n– To su manje ulice, saobraćajnice u kojima je omogućeno parkiranje sa obe strane pa nije moguće ući kamionom, slepe ulice, međublokovske saobraćajnice.... Te ulice se čiste samo na zahtev upravljača puta, MUP-a, Hitne pomoći, odnosno posebnih službi koje insistiraju da te ulice budu sređene. Gradske službe te saobraćajnice čiste po završetku čišćenja ulica prvog i drugog prioriteta jer želimo da što više ulica u gradu bude očišćeno. U Beogradu postoji još oko 2.500 kilometara nekategorisnih puteva, odnosno seoskih i atarskih puteva koji ne ulaze u kategorizaciju, ali čine deo putne mreže na teritoriji grada Beograda – dodao je Vesić.\n– Za to postoje dva razloga, a prvi je prognoza RHMZ-a koji je saopštio da se očekuje samo provejavanje snega i Zimska služba „Beograd-puta” je bila u drugom stepenu pripravnosti, što znači da je na ulicama bilo 30 kamiona. Nakon toga, u toku prepodneva smo dobili prognozu da će pasti 10 centimetara snega, zbog čega je proglašen četvrti stepen pripravnosti, jer je potrebno između 60 i 90 minuta da vozači dođu do kamiona i sve bude spremno za čišćenje. Zbog toga je bilo problema u Blagoja Parovića, Ripnju, Vojvode Stepe, Čingrijinoj.... Sve to je rešeno u roku od nekoliko sati, a valja istaći da vozači kamiona koji čiste sneg rade smene od 12 sati, sa isto toliko odmora pre sledećeg angažovanja, a taj ciklus traje već sedam-osam dana. Grad je u takvoj situaciji funkcionisao dobro uprkos otežanom saobraćaju. Poređenja radi, ove godine gradske ulice posute su sa 13.000 tona soli, dok je za čitavu prošlu potrošeno oko 18 hiljada tona. Ipak, zaliha ima dovoljno, a so koja je do sada potrošena ove zime košta preko milion evra – precizirao je Vesić.


Garantni fond Republike Srpske i prve četiri banke potpisale su danas u Banjaluci ugovore o garancijama na kredite mikro, malih i srednjih preduzeća kao podrška ublažavanju posljedica epidemije koronavirusa na njihovo poslovanje. Vlada Republike Srpske i Evropska banka za obnovu i razvoj osigurali su 50 miliona KM garancija na ukupan iznos kredita od 238 miliona KM uz mogućnost garantovanja do 70 posto glavnice kredita.\nPrivredni subjekti i poljoprivrednici koji nemaju dovoljan kolateral, imovinu ili je imovina opterećena nekim drugim kreditima biće glavni kandidati za korištenje danas konkretizovanog programa kreditiranja. Osnovni uslovi su pozitivno poslovanje u prethodnoj godini i bez dospjelih neizmirenih obaveza.\nDRAGANA VUČIĆ STEFANOVIĆ, Komercijalna banka Banjaluka\nNamjena sredstava može da bude finansiranje likvidnosti, tekućih obrtnih sredstava, investicionih troškova i ono što je jako važno to je period maksimalno četiri godine uključujući i period odgođenog plaćanja.\nUz period otplate i odgođenog plaćanja limiti postoje i kada je riječ o iznosu kredita koji podižu različiti privredni subjekti i kreću se u rasponu od 30 do 250 hiljada maraka. U garantnom fondu ističu da je današnjim ugovorima garantovano kreditiranje od 104 miliona KM i da će uskoro potvrditi aranžmane sa još nekoliko banaka. Okvir kamata, kažu, kreće se od 4 do 5,5%.\nRADIVOJE KRČMAR, direktor Garantnog fonda RS\nZavisno od kvaliteta klijenta svi su to komitenti banaka onda će banke obezbjediti bolje uslove i nadam se da će klijenti biti zadovoljni ovom inicijativom i gdje će riješiti dio svojih problema.\nBOJAN LUBURIĆ, MF banka\nMi smo za ovaj segment značajno umanjili neke naše osnovne ponude jer smatamo da u ovom trenutku potrebno da se pruži podrška i omogući pristup sredstvima, a manje koliki će prihod ostvariti banke.\nIz Ministarstva finansija pozivaju privrednike i poljoprivrednike da se upoznaju sa novom kreditnom linijom u kojoj će, vjeruje, uz obezbjeđenu garanciju pronaći zajednički interes sa bankama.\nSNJEŽANA RUDIĆ, pomoćnica ministra finansija RS\nTo znači da se na pojedinačnom nivou garantuje do 70% glavnice kredita, a na nivou portfelja svake banke portfelja koji banka odobri kvalifikovanim klijentima garantuje se 30% iznosa ukupno plasiranih kredita.\nSvaka pomoć privredi u doba pandemije je dobrodošla, kaže urednik portala Capital, ali ima rezervu prema ulozi Garantnog fonda. Do sada, kaže Siniša Vukelić, ovaj fond nije opravdao svoje postojanje, a povlačio je niz diskutabilnih poteza.\nMislim da ovo neće biti od značajne pomoći privredi RS, s obzirom da uslovi nisu značajno drugačiji nego što su bili do sada koje je postavljao Garantni fond i bez ove njihove nove akcije ili projekta.\nKompenzacioni fond RS danas je donio odluke o dodatnim mjerama pomoći privredi. plate, porezi i doprinosi u iznosu koji prelazi 4,5 miliona KM biće isplaćeni onima koji nisu radili ili su indirektno pogođeni mjerama uvedenim zbog epidemije. Sufinansiraće otkup šest hiljada tona tovne junadi i deset hiljada tona tovnih svinja, kao i tržišnih viškova povrća. Premijer Radovan Višković saopštio je da je ovim pomoć poljoprivredi 10 miliona KM iznad redovnih 75 miliona predviđenih budžetom.


Borković osvojio 28 bodova na Nirburgringu - Izazov\nBorković osvojio 28 bodova na Nirburgringu\nRadio-televizija Srbije\t 5. septembra 2021. 16:45\nTrkački vikend u Nemačkoj obeležili su nekolegijalni potez Toma Koronela u drugom delu kvalifikacija na osnovu kojeg je Borković izgubio desetu poziciju i najmanje, bolje startne pozicije na obe trke, a samim tim i bolji plasman.\nVozač NIS Petrol tima u saradnji sa Comtoyou racing je i ovog vikenda imao problem sa menjačem. Iako je odličnim startom u prvoj trci munjevito sa 11. izbio na osmu poziciju, zbog problema sa svojim Audi RS 3 LMS najviše što je naš as mogao je da se ovde zadrži do samog kraja.\nU drugoj trci Pančevac je izgubio nekoliko mesta na startu usled uzbudljivih borbi, ali je odličnom vožnjom završio deveti i upisao nove bodove.\n"Bila je ovo veoma uzbudljiva i gruba trka, tako da se čeka i nekoliko kazni. Izgubio sam mnogo pozicija na početku, ali i dobio jedan udarac zbog kog me je obišlo nekoliko automobila. Uspeo sam sve to da nadoknadim i uđem u prvih deset."\n"Iako ostvarujem sve ono što sam poželeo na početku šampionata, a to je da sakupljam bodove i upišem se u deset najboljih vozača u Evropi, ipak mislim da je sve moglo da bude bolje. Iskreno se nadam postolju u Monci", rekao je Borković nakon trkačkog vikenda u Nemačkoj.\n"Ne mogu još uvek da kažem ništa zvanično, osim da se jako radujem novim iskustvima i prilikama da Srbiju predstavljam dostojanstveno u svetu", rekao je Borković.